Netizen ‘Sejuk Hati’ Lihat Bapa Ini Solat Jumaat Sambil Dukung Bayi

Menunaikan solat Jumaat adalah kewajipan buat setiap lelaki dan sudah semestinya kita tidak mahu ketinggalan menunaikan ibadah wajib yang hanya hadir sekali seminggu ini.

Dalam satu perkongsian di Facebook oleh Shareen Omar hari ini, dia yang menonton siarang langsung solat Jumaat di kaca televisyen terkejut melihat seorang lelaki yang bersembahyang sambil mendukung anak kecil di pangkuannya.

Perkongsian yang dibuatnya itu ketika artikel ini ditulis sudah mendapat lebih 500 komen dan 3000 lebih perkongsian oleh netizen.

Rata-rata netizen yang meninggalkan komen di kiriman tersebut juga memuji tindakan lelaki itu.

Netizen juga turut mempertahankan tindakan lelaki itu menunaikan solat sambil mendukung anaknya itu bagi menjawab persoalan sama ada sah atau pun tidak solat tersebut.

Jika abang ini yang masih mempunyai anak kecil pun mampu untuk menunaikan solat Jumaat, apa pula alasan kita yang masih bujang dan tidak mempunyai halangan ini kan?

Baca kisah lelaki ini yang menitiskan air mata selepas terserempak dengan empat sekeluarga yang pulang dari hospital untuk melakukan pemeriksaan terhadap anak kecil mereka. Klik link di bawah untuk baca.

Dua Kali Menangis, Lelaki Ini Kongsi Kisah Sayu Bantu Keluarga OKU Di Lebuh Raya

Lelaki Ini Luah Rasa Kecewa Masih Ada Pelanggan Yang Biadap Dengan Pekerja OKU

Sikap Muafakat Yang Ditunjukkan Adik Ini Buat Uncle Cina Bergenang Air Mata


Netizen Selar Tindakan Penduduk Flat Selamba Cop Parkir Guna Tong Sampah Dan Motosikal

Pada awal bulan lalu, orang ramai mengecam tindakan segelintir penduduk kawasan perumahan flat yang cop parkir menggunakan pelbagai jenis kon dan botol simpanan air.

Baru-baru ini tular beberapa rakaman video seorang penduduk di satu kawasan perumahan flat telah menunjukkan gelagat segelintir jirannya yang cop parkir menggunakan tong sampah berwarna oren dan motosikal.

Dalam video pertama, seorang lelaki segera keluar daripada keretanya untuk meletakkan tong sampah bagi mengelakkan orang lain masuk meletakkan kenderaan dalam kotak parkir di kawasan terbuka itu.

Manakala dalam video kedua pula menunjukkan seorang lelaki mengambil masa lebih satu minit untuk ‘adjust‘ posisi sebuah motosikal dipercayai miliknya di hadapan satu kotak parkir kosong.

Video ketiga pula menunjukkan seorang wanita menarik tong sampah yang berada di belakang ke hadapan kotak parkir sebelum dia masuk ke dalam kereta untuk meninggalkan kawasan perumahan tersebut.

Perkongsian ketiga-tiga video itu telah menerima pelbagai kecaman netizen yang berasa kurang senang selepas melihat tindakan yang kurang sensitif terhadap penduduk kejiranan lain.

Untuk makluman semua, budaya cop parking ini adalah satu kesalahan di bawah Seksyen 50(3) Akta Pengangkutan Jalan 1987 kerana petak parkir itu adalah hak milik awam, maka mana-mana individu tiada hak untuk mendesak atau menghalang individu lain daripada menggunakan petak parkir itu.

Individu yang sengaja ‘cop’ parking ini boleh dikenakan denda maksimum RM2,000 atau penjara tidak lebih enam bulan; dan sekiranya kesalahan berulang kali kedua atau lebih, individu itu boleh dikenakan denda maksimum RM4,000 atau penjara tidak lebih dua belas bulan, atau kedua-duanya; seperti yang diperuntukan dalam Seksyen 119 (2) Akta Pengangkutan Jalan 1987, petik Harian Metro.

Sebelum ini ada kawasan parkir perumahan PPR dipenuhi dengan kon dan botol simpanan air yang dijadikan sebagai ‘tanda cop parkir’. Baca lebih lanjut melalui pautan di bawah.

‘Ini Bukan Kondominium!’ – Netizen Kecewa Mentaliti Pentingkan Diri Segelintir Penduduk PPR Cop Parkir

Kecewa Sikap Segelintir Penduduk PPR, Norlia Ghani Berhasrat Mahu Pindah Rumah

‘Cekik Darah Dan Tidak Berbaloi’- Iklan Sewa Rumah PPR Berharga RM1,400 Sebulan Buat Netizen Terkejut


Netizen ‘Serang’ Kedai Tawar Servis Reset Mileage Kereta Semurah RM150

Bukan semua kenderaan dikeluarkan oleh jenama luar negara masuk ke pasaran Malaysia secara rasmi. Oleh itu, orang ramai perlu ke bilik pameran kenderaan terpakai untuk memilih kenderaan import/recond bagi mendapatkannya.

Oleh kerana kenderaan import/recond ini merupakan kenderaan terpakai, selalunya mileage kereta tersebut telah ‘tinggi dan ada kemungkinan kenderaan tersebut pernah mengalami kemalangan dan dibaiki semula sebelum dieksport.

Baru-baru ini sebuah kedai servis kereta menawarkan perkhidmatan ‘reset’ mileage untuk kereta dari Jepun semurah RM150 yang boleh siap dalam tempoh 30 minit sahaja.

Ekoran hantaran tidak beretika tersebut, Facebook kedai servis kereta itu telah ‘dihujani’ dengan komen-komen troll dan ‘amarah’ oleh netizen sebagai tanda tidak setuju.

Jika anda ingin memiliki kenderaan import/recond, pastikan anda selidik sejarah asal usul kenderaan tersebut terlebih dahulu sebelum membuat pembelian agar anda tidak perlu keluarkan wang membaiki kerosakan yang mungkin memakan kos lebih besar pada masa akan datang.

Sementara itu, perkongsian gambar-gambar OOTD Hari Raya telah menyebabkan pertikaian antara ahli Facebook Group Myvi.

Gambar OOTD Raya Di Hadapan Kereta Cetus Pertikaian Antara Ahli ‘Group’ Myvi

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel


9 Peristiwa Buruk Bola Sepak Yang Dihasilkan Semula Menggunakan Kanak-Kanak

Ini adalah projek personal seorang jurugambar George Logan. Siri gambar ini memaparkan peristiwa peristiwa buruk dan bersejarah bola sepak yang dilakonkan semula oleh kanak kanak.

Beckham menendang Simeone, Maradona menampar bola, Zidane menanduk rusuk The Matrix sehingga tergolek-golek, Suarez menggigit Chiellini dan Cantona menendang peminat Crystal Palace adalah antara peristiwa yang diingati oleh peminat bola sepak.

Projek ini telah mendapat liputan seluruh dunia oleh beberapa akhbar antarabangsa, majalah dan juga blog. Layan siri gambar tersebut di bawah.

LIKE dan FOLLOW Vocket di Facebook serta Instagram


Netizen Serang Twitter Food Insider Selepas ‘Fried Rice’ Didakwa Menyerupai Nasi Goreng

Sebut sahaja nasi goreng, pasti anda sudah terbayang keenakan rasa nasi goreng yang pelbagai dan mudah didapati serta mudah juga untuk membuatnya.

Untuk pengetahuan anda, nasi goreng merupakan hidangan kebangsaan Indonesia. Terbaharu, sebuah video yang menampilkan Rich Brian seorang rapper dari Indonesia masak nasi goreng telah dikongsikan oleh Food Insider.

Resembling fried rice, nasi goreng is made with a thick, sweet Indonesian soy sauce called kecap pic.twitter.com/fnGVvfmyOX

— Food Insider (@InsiderFood) December 30, 2019

Menerusi video tersebut, dapat dilihat ‘skill’ Rich Brian masak nasi goreng. Akan tetapi, apa yang menjadi buah mulut orang ramai adalah caption yang dikongsikan.

Perkongsian tersebut mendakwa bahawa fried rice menyerupai nasi goreng dan rata-rata netizen mengatakan bahawa fried rice adalah nasi goreng bukannya menyerupai.

Nasi goreng literally means "fried rice". Nasi = Rice. Goreng = Fried. I know everyone else in this comment thread has mentioned that, but I want to reilliterate that because of how stupid this tweet is.

Also kecap is available in other countries like Malaysia and Singapore too.

— Axolittle💜💀💜 (Art commissions open) (@batter_sempai) December 31, 2019

Fried rice is an umbrella term for nasi goreng, encompassing a range of variants from Yakimeshi to Bokkeum-bap. They (the Chinese) didn't use soy sauce/kecap back then that's why it isn't wrong to say nasi goreng is just another variant of fried rice.

— edo (@curious_fingers) December 30, 2019

Rata-rata netizen memperbetulkan kenyataan Food Insider di Twitter. Apa pendapat anda mengenai isu ini? Mungkin perkara ini sengaja dilakukan untuk menarik perhatian ramai pihak atau sebaliknya?

Cerita tentang nasi goreng, pasti buat anda lapar, bukan? Apa kata anda ikuti petua rahsia jadikan nasi goreng sedap dan lazat pada pautan di bawah ini.

Petua ‘Rahsia’ Untuk Menjadikan Nasi Goreng Lazat Dan Power Anda Perlu Tahu

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba

Ketahui Sejarah Snek Choki-Choki Kegemaran Orang Ramai Di Malaysia


Netizen Seronok Lihat Datuk Yusof Haslam Bawa ‘Tour’ Kandang Haiwan Ternakan Darul Haslam

Bagi penduduk sekitar Taman Melawati, ‘Darul Haslam’ bukanlah satu nama yang asing kerana ia merupakan tempat tinggal pengarah terkenal, Datuk Yusof Haslam dan ahli keluarganya.

Baru-baru ini intern di syarikatnya, Skop Productions telah datang ke rumah beliau sangat besar dan luas untuk membuat sedikit video.

“Hello guys, hari ini ada budak-budak intern duduk sibuk nak ikut saya nak tengok kebun saya, kambing-kambing dan ayam itik saya bela,” seloroh Yusof Haslam.

Oleh kerana Darul Haslam berada di kawasan tinggi, kesemua intern itu dibawa menuruni tangga anak tangga yang tinggi dan cerun sebelum sampai ke tempat yang ingin di tuju.

Tempat pertama yang Yusof Haslam tunjukkan adalah gelanggang badminton yang sering digunakan untuk bermain bersama anaknya, Syamsul.

Pada masa sama ia juga digunakan menjadi tempat penggambaran filem Sembilu dan siri drama televisyen Sembilu Kasih sekitar tahun 2003.

Kemudian beliau membawa kesemua intern pergi ke kandang kambing dan dua reban ayam yang berada di dua aras berbeza. Menurut Yusof Haslam, dahulu jumlah haiwan ternakannya lebih banyak daripada apa intern lihat pada ketika itu, namun sejumlah besar sudah disembelih sebelum ini.

Selepas itu pengarah terkenal itu membawa mereka menuju ke sebuah halaman luas yang terletak di atas sebuah rumah. Di situ disediakan meja dan kerusi untuk menikmati pemandangan di sekitar kawasan Melawati dan Ampang.

“Ini rumah anak saya, Faizal, abang kepada Syamsul, dah lama dah” ujar Yusof Haslam.

Pada akhir video itu Yusof Haslam berharap kesemua anak-anak lelakinya berjaya dalam kehidupan.

“Saya pun sudah berada di hujung usia. Walaupun di penghujung usia, Insha Allah saya teruskan perjuangan saya selagi saya sihat, selagi saya mampu.

“Kekuatan itu akan datang daripada sokongan anak-anak, datin, adik-beradik, peminat-peminat filem, kawan-kawan, rakan seperjuangan, pekerja-pekerja dan budak-budak intern kuat makan,” kata Yusof Haslam sebelum vlog pendek itu ditamatkan.

Pada ruangan komen video itu, rata-rata netizen turut mendoakan kesejahteraan buat Datuk Yusof Haslam dan seluruh keluarganya, dapat terus menghasilkan karya-karya filem terbaik pada masa hadapan.

Sementara itu, baru-baru ini tular video anaknya, Syamsul Yusof tenang menangani situasi kereta Lamborghini berasap. Anda boleh baca lebih lanjut di sini.


Netizen Setuju Dengan Ulasan Matang Sajat Isu Perkahwinan Syamsul Yusof Dan Ira Kazar

Syamsul Yusof yang akhirnya mengaku beliau telah berkahwin dengan Ira Kazar telah mendapat perhatian ramai dan isteri pertama Syamsul, Puteri Sarah Liyana turut telah mengeluarkan kenyataan tentang perkahwinan tersebut.

Ketika ramai yang memberi memberi pandangan pelbagai tentang perkahwinan tersebut, ulasan Sajat tentang isu itu menerima pujian selepas dia ditanya untuk memberi pendapat.

Menurut Sajat, dia tidak menyokong mana-mana pihak dan menasihatkan orang ramai untuk tidak masuk campur urusan keluarga dan berkata perkara seperti ini perlu diselesaikan oleh mereka sendiri dan bukannya dibantu netizen.

“Kita tak payah masuk campur, yang kahwinnya mereka. Kahwin dua kahwin tiga ke bukan perkara baharu. Itu urusan keluarga mereka dan biarlah mereka selesaikannya dengan elok. Doakan yang baik-baik lebih afdal daripada kita nak bagi pendapat. Sebab kita ni tidak berada di tempat mereka,” kata Sajat.

♬ original sound – sajjadlegacy – sajjadlegacy

“Dalam Islam pun menghalalkan benda itu. Cukup make it easy. Kamu tak perlu sibuk hal orang. Dia tu selebriti sebab itu orang ambik perhatian. Tak payah sibuk hal orang, kita doa yang baik-baik sahaja,” tambahnya lagi.

Di ruangan komen, rata-rata warganet memuji ulasan daripada Sajat dan bersetuju supaya semua pihak untuk beri ruang kepada Syamsul dan Puteri Sarah untuk selesaikan perkara itu.

“Pandai Sajat ulas. Kita memang tak perlu komen bukan-bukan. Biarlah keluarga mereka yang selesaikan. Kita jaga family kita sudah,” komen salah seorang netizen.


Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’

Baru-baru ini tular sebuah video TikTok dimana menunjukkan pemilik video bersama rakannya membeli minuman Starbucks buat pertama kali. Video tersebut mendapat perhatian ramai kerana luahan perasaan berkaitan pengalaman mereka membeli minuman Starbucks.

Menerusi video tersebut, pengguna TikTok @sleeplesssssssss mengatakan bahawa dirinya terkejut apabila minuman dipesannya bernilai sehingga RM34. Menurutnya, beliau yang pertama kali membeli minuman Starbucks itu hanya mengambil saranan barista tetapi tidak sangka perlu menambah wang untuk customize minumannya itu.

Nah share lah video ni supaya korang tak jadi cam aku😭😭😭rm 34 for one cup😭#fyp #foryoupage #foryou

♬ original sound – Erinraizam – Erinraizam

Lantaran perkongsian tersebut, rata-rata netizen menzahirkan rasa simpati kepada pengguna TikTok tersebut kerana tidak dibantu oleh barista sebaiknya sekaligus menjadikan pengalaman pertama membeli minuman di Starbucks tidak menyenangkan.

Menjengah ke ruangan komen, ada juga barista Starbucks yang mengatakan bahawa seharusnya barista tersebut menerangkan dengan baik apa yang akan dikenakan caj atau tidak terutama sekali kepada pembeli yang baru pertama kali mahu mencuba.

kesian ye :( me as barista if nampak cust yg mcm first timer ni i will assist them, like i will tell them tht mana yg kena charge mana yg tak. Btw, please siapa siapa nak air TIKTOK never percaya harga yang diorang letak kat tiktok, its MORE FROM THAT TAU! https://t.co/ZqO96OdQCm

Ntah kenapa ntah aku sian tengok video ni. Starbucks staf kenapa penaya org camni? pic.twitter.com/Czh7apwidq

— shaz johar (@malayrhapsody) April 2, 2021

Akan tetapi, ada juga yang mengatakan bahawa pengguna tersebut seharusnya menolak ketika barista itu memberikan saranan untuk membuat sebarang penambahan. Mungkin disebabkan pengguna tersebut baru pertama kali mahu mencuba minuman Starbuck, maka mereka tidak tahu. Apakah pendapat anda akan isu ini?

Sementara itu, kami kongsikan beberapa artikel berkaitan Starbucks pada pautan di bawah ini.

Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000

Niat Perlecehkan Barista Berbahasa Malaysia, Aduan Lelaki Cina Ini Dikecam Hebat Netizen


Netizen Simpati Lihat Mat Salleh Ini Makan Buah Manggis Sekali Dengan Kulitnya

Seperti sedia maklum, orang barat sememangnya gemar menghasilkan konten video yang pelik atau sesuatu yang berbentuk cabaran. Maka tidak hairan, konten makan makanan tempatan terutamanya dari Malaysia atau Nusantara sering dijadikan ‘modal’ untuk viral dan meraih views yang banyak.

Terbaharu, tular satu perkongsian video TikTok yang memaparkan gelagat seorang ‘Mat Salleh’ bernama Scott tersalah makan buah-buahan dari Asia Tenggara. Difahamkan, Mat Salleh tersebut sedang menetap di Bali, Indonesia.

Menggelikan hati apabila melihat reaksi muka beliau semasa memakan isi buah manggis sekali dengan kulitnya. Buah manggis yang sepatutnya berasa manis bertukar menjadi pahit disebabkan getah yang terlekat pada kulit manggis itu.

Yang manggis tu kenapa 😫😫 pic.twitter.com/l84MjaSQMm

— oked jual nutella pods 🇲🇾 (@okedkama) March 19, 2021

Berdasarkan video, segelintir netizen juga perasan bahawa ‘Mat Salleh’ berkenaan tersalah cara untuk makan buah-buahan yang lain misalnya limau barli sepatutnya dimakan dengan hanya menelan isi pulp dan kulitnya perlu dibuang kerana terasa pahit begitu rambutan yang tidak perlu ditelan bijinya.

Dapat dilihat juga cara mengupas kesemua buah-buahan itu salah dan sepatutnya tidak perlu menggunakan pisau tetapi kupas menggunakan tangan sahaja sudah boleh. Mungkin sudah resmi orang barat yang semestinya mementingkan cara makan menggunakan peralatan seperti pisau, sudu dan garpu.

Lantaran tularnya video itu, rata-rata netizen menzahirkan simpati terhadap ‘Mat Salleh’ berkenaan kerana beliau tidak tahu cara yang sebenar untuk memakan kesemua buah-buahan dalam video tersebut.

Rasa nak nangis tengok kulit manggis hahha

Perasan tak limau bali tu pun sebenarnya dia makan kulit tengah tu je bukan makan pulp. Ahahahaha

Ada juga pengikut Scott yang mahu beliau cuba makan buah durian bersama kulitnya sekali. jika kita ingin belajar sesuatu perkara, kita mestilah bertanya kepada mereka yang pakar dan betul kata pepatah ‘malu bertanya sesat jalan’. Walau bagaimanapun, ‘Mat Salleh’ berkenaan memberikan maklum balas yang positif terhadap rasa buah-buahan yang dimakannya itu sudah membanggakan.

Mat Salleh ini mahu orang makan nasi guna pisau dan garpu. Baca lagi menerusi pautan di bawah.

Mat Saleh Ini Mahu Orang Makan Nasi Guna Pisau Dan Garfu, Larang Guna Tangan

Dakwa Baju Kurung Sudah Dilupai Rakyat Malaysia, Netizen Bersatu Tempelak ‘Inisiatif’ Minah Salleh Ini

Serangan Anti Asia Merebak Di Amerika Syarikat, Apakah Punca Di Sebalik Kejadian Ini?


Netizen Singapura Berang Dengan Penunggang Motosikal Malaysia Yang Suka Parkir Di Kaki Lima

Seorang pengguna media sosial dari Singapura telah bertindak mengutuk rakyat Malaysia yang meletakkan motosikal mereka di kaki lima di Singapura.

Tidak habis disitu, pengguna maya turut mempamerkan jumlah saman yang dikenakan ke atas penunggang motosikal tersebut di negara mereka.

Pengguna Facebook menulis, “28 Februari 2023. Sebuah basikal Malaysia yang tidak sah, berhutang saman bernilai $778 (RM2,589.30) sejak 17 Februari 2020, terus meletakkan kenderaan secara haram di laluan kaki lima berbumbung.”

Pada imej yang dimuat naik, motosikal telah diletakkan di bahagian kaki lima jalan sehingga menyukarkan pejalan kaki untuk menggunakan kawasan tersebut semasa cuaca hujan.

Di ruangan komen, sebahagian netizen mempersoalkan mengapa penunggang motosikal itu masih dibenarkan untuk masuk atau keluar dari Singapura sedangkan dia mempunyai begitu banyak denda yang tidak dibayar.

Bagaimanapun, pertengkaran berlaku di antara netizen Malaysia dan Singapura apabila ada sebahagian pengguna maya dari Malaysia yang mempertahankan tindakan lelaki tersebut.

Mereka juga menyamakan sikap pengguna kenderaan Singapura yang masuk ke Malaysia untuk mengisi minyak di negara ini.

Apa-apa pun, perkara yang menyusahkan orang ramai tetap salah, tidak kira di sisi undang-undang, mahupun kemanusian.

Sikap penunggang motosikal Malaysia yang suka meletakkan kenderaan di merata tempat wajib dikecam kerana ia menyusahkan orang ramai.

Begitu juga dengan sikap pemandu Singapura yang datang ke Malaysia dan mencuri minyak bersubsidi yang dikhaskan untuk rakyat Malaysia.


Netizen Sokong Denda RM10,000 Dan Hukuman Penjara Dikenakan Kepada ‘Mat Rempit’

Masalah gejala aktiviti lumba haram yang masih berleluasa pada hari ini telah banyak menyusahkan pelbagai pihak sehingga banyak sudah kehilangan nyawa akibat perbuatan kurang bermoral itu.

Semalam, Ketua Setiausaha Kementerian Pengangkutan, Datuk Isham Ishak berkata, Seksyen 42 Akta Pengangkutan Jalan 1987 akan dipinda dengan hukuman lebih berat.

“Cadangan pindaan akta ini kadar saman akan dinaikkan sehingga RM5,000 atau RM10,000 untuk mengelakkan aktiviti lumba haram ini. Pada masa sama, mereka yang terlibat lumba haram juga bakal dikenakan hukuman penjara.

“Malah ibu bapa kepada remaja yang berusia di bawah 18 tahun yang didapati terlibat di dalam kegiatan lumba haram dan penyokong lumba haram juga akan dikenakan tindakan,” katanya dalam sidang akhbar di Ibu pejabat Polis Kontinjen (IPK) Pulau Pinang, lapor Utusan Malaysia.

Susulan cadangan pindaan undang-undang dan hukuman berat itu, hasil tinjauan maklum balas yang dikongsikan oleh pengguna Facebook didapati bahawa ramai yang sangat bersetuju dengan langkah berkenaan.

Dalam pada itu, orang ramai juga berharap undang-undang bagi pesalah memandu atau menunggang motosikal di bawah pengaruh alkohol dan dadah juga perlu dipinda supaya mereka dikenakan hukuman yang berat.

Satu pasukan khas akan dibentuk antaranya melibatkan pasukan Polis Diraja Malaysia (PDRM); Jabatan Pengangkutan Pengangkutan (JPJ); pertubuhan bukan kerajaan (NGO), anggota masyarakat dan sebagainya bagi mendapatkan input-input berhubung dengan pindaan tersebut.

“Pasukan khas ini diberi masa tiga bulan untuk melengkapkan input-input yang diperlukan termasuk pandangan masyarakat bagi cadangan pindaan akta ini.

“Pindaan akta itu juga dijangka dibentangkan pada sesi pertama sidang Dewan Rakyat tahun depan bagi memberi kuasa kepada PDRM dan JPJ untuk menguatkuasakan akta itu dengan lebih menyeluruh,” kata Datuk Isham Ishak.

Sebelum ini netizen menzahirkan sokongan tentang pelaksanaan GEG dan RUU kawalan produk tembakau dan merokok. Baca lebih lanjut melalui pautan di bawah.

Netizen Sokong Pelaksanaan GEG & RUU Kawalan Produk Tembakau Dan Merokok 2022

RUU Anti Lompat Parti Lulus, Apa Yang Anda Perlu Tahu Sebagai Seorang Pengundi

Individu Melakukan Perbuatan ‘Skodeng’ Boleh Dijatuhkan Hukuman Denda Dan Dipenjara


Netizen Sokong Pelaksanaan GEG & RUU Kawalan Produk Tembakau Dan Merokok 2022

Baru-baru ini sebuah soal selidik telah dijalankan secara dalam talian bagi melihat reaksi rakyat Malaysia mengenai pelaksanaan Generational Endgame (GEG) & Rang Undang-Undang (RUU) Kawalan Produk Tembakau dan Merokok 2022.

Pelbagai reaksi telah diterima melalui soal selidik yang dijalankan, namun kebanyakan netizen memberikan reaksi positif terhadap isu ini.

Ramai yang memberikan reaksi positif terhadap pelaksanaan GEG namun, berdasarkan soal selidik yang telah dijalankan sehingga 27 Julai 2022, sebanyak 50.2% responden tidak mengetahui bahawa Kementerian Kesihatan Malaysia (KKM) sedang berusaha untuk melaksanakan RUU Kawalan Produk Tembakau dan Merokok 2022.

Walaupun begitu, 60.7% responden bersetuju bahawa pelaksanaan GEG dan RUU tidak menghalang hak dan kebebasan mereka.

Hal ini menunjukkan bahawa lebih banyak usaha perlu dilakukan untuk menjelaskan kepada netizen tentang kepentingan dan tujuan utama pelaksanaan GEG iaitu menyelamatkan nyawa lebih ramai rakyat Malaysia terutama generasi muda.

Tujuan utama RUU Kawalan Produk Tembakau dan Merokok 2022 adalah untuk mengawal penggunaan kesemua jenis produk merokok termasuk rokok elektronik (vape), cerut, shisha dan lain-lain.

Ini termasuklah melarang pengiklanan sebarang produk rokok elektronik (vape) melalui platform media massa, media cetak dan media sosial sebagaimana kawalan sedia ada terhadap pengiklanan hasil tembakau.

Apa yang boleh kami konklusikan, walaupun masih ramai yang blur-blur mengenai pelaksanaan GEG & RUU Kawalan Produk Tembakau dan Merokok 2022 ianya tidak menghalang 81.6% responden lain untuk bersetuju GEG dan RUU dilaksanakan.

Hal ini mungkin disokong oleh pertambahan masalah kesihatan dikalangan perokok dan pengguna rokok elektronik seperti penyakit E-Cigarette or Vaping Products Use-Associated Lung Injury (EVALI) kerana berdasarkan hasil soal selidik, 60.3% responden tahu apa itu penyakit EVALI dan kesannya terhadap kesihatan.

Jadi, anda yang masih tak tahu mengenai usaha NGO dan KKM untuk menggesa tindakan yang sewajarnya diambil bagi menurunkan kadar jumlah perokok kepada 5%. Anda boleh klik artikel ini dan jawab soal selidik dibawah kerana hasil soal selidik anda mungkin dibentangkan di Parlimen.

Tular pada minggu ini apabila CEO BubbleBee ini menunjukkan ‘hasil’ tembok rumah yang tidak kukuh serta mudah dijatuhkan hasil kerja pemaju.

‘Tolak Sebelah Tangan Pun Jatuh’ – CEO BubbleBee Ini Dedahkan ‘Kualiti’ Tembok Rumah Yang Dibangunkan

Netizen Kagum Lihat Lelaki Ini ‘Sound’ Ah Long Sehingga Tertunduk Diam


Netizen Tak Bangga Dengan Menara Kedua Tertinggi Dunia Merdeka 118

Merdeka 118 bakal menjadi menara kedua tertinggi di dunia dan telah menewaskan Kuala Lumpur Convention Center (KLCC) sebagai mercu tanda Malaysia. Merdeka 118 mempunyai ketinggian 678.9 meter apabila ia siap pada tahun hadapan dan bakal menempatkan pejabat, kedai, masjid, dek pemerhati panorama, hotel dan juga pusat membeli-belah.

Tidak pasti mengapa negara ini memerlukan satu lagi menara tinggi, tetapi kebanyakan rakyat Malaysia melihat ia sebagai simbol egois para pemimpin politik.

Pada majlis perasmian yang berlangsung pada Selasa lalu, Perdana Menteri Datuk Seri Ismail Sabri Yaakob menyifatkan projek ini sebagai “menara ikonik untuk masa depan.” “Ini bukan sahaja pencapaian hebat dalam bidang kejuruteraan,” katanya kepada pemberita. “Tetapi ia juga mengukuhkan lagi kedudukan Malaysia sebagai sebuah negara moden dan maju.”

Dibina di sekitar kawasan bersejarah, bangunan pencakar langit ini terletak di bahagian hadapan Stadium Merdeka, tempat di mana Tunku Abdul Rahman mengisytiharkan kemerdekaan pada tahun 1957. Ismail Sabri, yang dinamakan sebagai perdana menteri pada Ogos lalu, berkata bahawa reka bentuk menara ini “mencerminkan imej” Tunku Abdul Rahman yang mengangkat tangan sewaktu melaungkan merdeka buat Tanah Melayu lebih enam dekad lalu.

Instead more monstrosity, I would have preferred upgrading the public park, focus on green livings.

Not a fan of this 2nd tallest building in the world. And IMHO the design is out of place with Chinatown distinctive look or Malaysiana feel.

So yeah Merdeka 118, not proud. https://t.co/vJ2pVleWrU

Bagaimanapun, dalam pada Ismail Sabri menyatakan bahawa beliau ‘tidak sabar’ untuk melihat bangunan ini siap. Kebanyakan rakyat Malaysia sudah mula mempersoalkan keperluan menara tersebut.

Rakyat Malaysia seolah keliru dengan fokus asal para pemimpin di Malaysia. Ditengah-tengah kenaikan kos sara hidup, infrastruktur awam yang tidak lengkap, gaji minimum yang rendah dan harga hartanah yang melambung tinggi, tiba-tiba rakyat Malaysia dihidangkan dengan bangunan pencakar langit baharu.

Persoalan ini sebenarnya bukan baru berbunyi, sewaktu ia diumumkan pada 2010 oleh bekas Perdana Menteri Datuk Seri Najib Razak lagi ramai yang menentang keperluan untuk membina satu lagi menara. Namun Najib Razak dalam kenyataannya kepada The Star mempertahankan pembinaan menara tersebut.

In London, the minimum wage for pupils per month ~ £1,574 (RM8, 800)

In KL, a mere proposal for a RM1,200 minimum wage for pupils is met with vitriolic strong pushbacks.

But sure, at least we have the 2nd highest tower in the world. Hurray!

Msia – form over substance, always. https://t.co/5A2O64106j

— Lim Wei Jiet (@limweijiet) December 1, 2021

Salah seorang pengguna Twitter menyatakan bahawa dia lebih gembira jika wang yang dilaburkan untuk Merdeka 118 ini digunakan untuk membina lebuh raya di negeri Sabah dan Sarawak. Manakala seorang lagi pengguna Twitter menyatakan bahawa Malaysia tidak perlukan menara tinggi, cukup hanya infrastruktur yang lebih baik dan kurang kesesakan jalan raya.

Kini, projek bernilai 5 bilion ringgit ini akan dibuka kepada orang ramai pada suku akhir 2022, menurut Permodalan Nasional Bhd. Menara ini akan menempatkan Hotel Park Hyatt pertama di Malaysia dan dek pemerhati tertinggi di Asia Tenggara selain pusat membeli-belah, muzium dan juga masjid. Ia akan berada di belakang Burj Khalifa sebagai menara kedua tertinggi di dunia.

Bakal jadi kedua tertinggi dunia, lihat inspirasi unik di sebalik menara Merdeka 118. Klik pautan di bawah untuk membaca.

Bakal Jadi Kedua Tertinggi Dunia, Lihat Inspirasi Unik Di Sebalik Menara Merdeka 118

Exchange 106 Bakal Menjadi Bangunan Tertinggi Malaysia Menjelang Tahun Hadapan

‘Buang Masa Dan Rugikan Duit’ – Rakyat Malaysia Tak Setuju Jika PLKN Dihidupkan Semula


Netizen Tegur Lambakan Iklan Berunsur Dewasa Dan ‘Double Meaning’ Di Lebuh Raya

Jika anda menggunakan atau melalui mana-mana sahaja lebuh raya utama di seluruh negara, pasti anda akan perasan dengan papan-papan iklan bersaiz gergasi yang dipacakkan di tepi-tepi jalan.

Walaupun iklan-iklan yang dipamerkan di lebuh raya dan jalan-jalan utama ini  menarik untuk dilihat namun ada juga detik-detik yang membuatkan kita kekok (terutama bila bersama keluarga) sekaligus mempersoalkan segelintir iklan yang dipamerkan ini.

“Kenapa kekok dan tidak sesuai untuk keluarga?” anda mungkin bertanya.

Ini kerana segelintir daripada iklan-iklan ini difahamkan mempunyai double meaning atau dalam bahasa mudahnya mempunyai maksud berlapik dalam ayat yang digunakan untuk mempromosikan produk mereka.

Antara iklan-iklan yang hangat dibincangkan sehingga hari ini adalah produk kosmetik yang menggunakan nama yang seakan sama dengan payudara dalam dialek Kelantan iaitu kopek dan satu lagi iklan sabun yang difahamkan memberi bayangan mengenai onani.

Walaupun perkara ini sudah lama berlaku dan mungkin sudah beberapa kali kita semua terserempak dengan iklan-iklan yang berunsur dewasa atau sedikit lucah ini, namun ianya baru sahaja menjadi topik perbincangan hangat di media sosial sejak beberapa hari ini.

Dengan kebanyakan hantaran yang dibuat mula mengenengahkan kesedaran mengenai bahaya dan kesan iklan-iklan berunsur dewasa ini, rata-rata netizen dilihat bersetuju dengan perkara berkenaan dan memberi pandangan mereka mengenainya.

Antara yang aktif memberikan pandangan dan kesedaran mengenai bahaya dan kesan iklan-iklan berunsur demikian di media sosial adalah aktivis Akhi Fairuz Al-Jengkawi dan beberapa orang lagi.

“Tegur bukan nak menjatuhkan, tetapi nak bagi tahu cukup-cukuplah gunakan modal melucah serta soft pornography sebagai alat pelaris produk, baik nama produk mahupun perkataan yang digunakan dalam copywriting serta di billboard,” tegurnya di Facebook sambil berkongsikan video mengenai isu berkenaan.

“Habis semua perkataan dikaitkan dengan seks. Sekarang ni dah sukar nak guna perkataan seperti main, padat, ketat, kopek, gebu, batang, tanpa menyebakan orang senyum sinis.

“Dah sampai tahap semua orang, termasuk budak-budak pun faham maksud tersirat dalam penggunaan perkataan gantian tu sebab dah biasa dengar orang cakap. Merosakkan bahasa. Merosakkan minda. Merosakkan masa depan,” ujar Kamarul Ariffin Nor Sadan yang turut membincangkan mengenai perkara berkenaan di Facebook.

Bukan sahaja dibincangkan di ruangan Facebook, namun semakan kami mendapati kempen untuk menyedarkan dan menghentikan iklan-iklan yang berunsur dewasa ini turut hangat dibincangkan di Twitter dengan beberapa ciapan mengenainya turut boleh dilihat di sana.

Hentikan normalisasi perkara lucah seperti ini.Sikap melawak lucah seperti ini sangat tidak bertanggungjawab dan tidak sesuai.

Isu seperti ini sangat serius. Mohon @kpkt_gov @kpdnhep @DBPMalaysia ambil maklum hal ini terutama penggunaan bahasa dan etika pengiklanan. pic.twitter.com/TmzCRcHxpv

— #ANAKMUDA (@anakmudanegara) December 15, 2020

Mungkin bagi mereka yang terlibat dalam bidang pemasaran, ianya adalah salah satu strategi pemasaran atau cubaan untuk menarik perhatian kita semua sebagai pelanggan atau sekadar untuk mempromosikan produk mereka.

Tetapi jika ianya mempunyai maksud yang kurang sopan atau tidak sepatutnya dilihat oleh golongan seperti kanak-kanak dan remaja seperti yang dibincangkan di ruangan media sosial ini, sudah pasti ianya tidak patut diteruskan dan mereka seharusnya tampil dengan cara yang lebih baik untuk beriklan dan memasarkan produk-produk di luar sana.

Baca juga perkembangan semasa di media sosial yang pernah kami kongsikan sebelum ini melalui pautan di bawah.

Dakwa Laungan Azan Terlalu Kuat, ‘Iklan’ Syarikat Ini Undang Kemarahan Netizen

Nama Stadium Di Kedah Curi Perhatian Dunia, Tampil Di Akhbar United Kingdom

Dijadikan Contoh Bila Kalah, Peribahasa DBP Buat Peminat Bola Sepak Tak Senang Duduk


9 Perkara Ini Berlaku Selepas Seminggu Trump Jadi Presiden US

Sehingga hari ini ramai masih bermain dengan teka-teki bagaimana bentuk pemerintahan di bawah pimpinan Trump terutama dasar luar Amerika. Trump merupakan ahli perniagaan yang terjun ke bidang politik dan terus dipilih menjadi presiden.

Maka masih tiada rekod politik atau dalam bahasa mudah dalam politik Trump masih tidak matang berbanding Clinton, dan Sanders yang mudah untuk kita semak keputusan-keputusan politik mereka.

Apa yang dicakap oleh penganalisis politik satu dunia hari ini tentang Trump hanyalah berdasarkan menifesto, ucapan, status Twitter dan beberapa tindakan yang telah berlaku seminggu selepas Trump masuk ke rumah putih.

Apa dasar-dasar luar atau tindakan yang telah dilakukan oleh Trump semenjak masuk ke rumah putih yang anda patut tahu?

Sehingga waktu ini Trump telah memecat 80 pegawai diplomat Amerika di seluruh dunia. Walaupun sudah menjadi kebiasaan apabila perlantikan presiden baru, pegawai-pegawai lantikan presiden lama akan meletak jawatan. Namun keadaan berbeza apabila mereka berundur daripada kerusi diplomat itu kerana dipecat akibat penukaran presiden negara.

Trump ialah antara pengkritik hebat TPPA sebelum ini. Jadi, antara manifesto utama sejurus dilantik menjadi presiden ialah TPPA. Perjanjian ini melibatkan 12 negara yang memegang 40% ekonomi dunia.

Trump melihat TPPA tidak akan memberi keuntungan untuk pekerja di Amerika kerana perjanjian ini akan menyebabkan syarikat-syarikat milik Amerika akan memilih membuka kilang mereka di luar negara berbanding di Amerika. Maka, peluang pekerjaan untuk pekerja di Amerika terhad.

Trump telah mengeluarkan arahan untuk menghentikan pemberian visa sekurang-kurangnya 90 hari buat 7 buah negara Islam yang dianggap bermasalah oleh Trump.

Negara tersebut ialah Iran, Iraq, Libya, Somalia, Sudan, Syria dan Yemen. Tindakan ini dilihat cuba memberi tekanan terutama kepada Iran kerana hanya Iran yang tidak mempunyai konflik politik atau peperangan saudara namun tetap dianggap sebagai bermasalah.

Ramai penganalisis menyatakan ini berpunca kritikan-kritikan Trump dalam perjanjian nuklear di antara Amerika-Iran. Trump berjanji untuk menyemak dan menghentikan cubaan Iran mengembangkan teknologi uranium mereka.

Namun kenyataan rasmi oleh menteri Iran baru-baru ini telah menafikannya dengan mendakwa Amerika tidak boleh membatalkan perjanjian ini kerana ia membabitkan negara-negara kuasa besar lain dalam PBB.

Ini merupakan janji menifesto Trump yang paling kontroversi. Trump cuba menyekat pendatang tanpa izin/pelarian dari Mexico kerana dia percaya orang Mexico pembawa masalah kepada penduduk Amerika yang melibatkan jenayah, dadah, senjata api dan lain-lain lagi.

Trump telah mengarahkan proses pembinaan tembok ini dimulakan. Namun ia masih menjadi tanda tanya dari sumber mana dana digunakan untuk membina tembok ini.

Mexico telah mengeluarkan kenyataan bahawa mereka tidak akan mengeluarkan belanja walaupun satu sen duit untuk membantu Amerika dalam projek ini.

Ini merupakan keputusan terbaru yang dilakukan oleh Trump dan mendapat bantahan besar terutama daripada negara-negara Islam dan pejuang hak asasi manusia selepas menghentikan sementara pemberian Visa kepada 7 buah negara.

Trump mengarahkan pengambilan mangsa perang Syria hanya diutamakan kepada penduduk Syria beragama Kristian sahaja. Bagi Trump pengambilan pelarian perang bukan cara untuk menyelesaikan masalah. Tumpuan Trump adalah untuk menghapuskan pengganas IS terutama di Syria dan mengembalikan keamanan di timur tengah.

Dia juga bersedia bekerjasama dengan musuh tradisi Amerika, iaitu Rusia untuk membasmi pengganas IS. Tindakan ini telah mendapat bantahan kerana beliau telah menafikan hak kebebasan beragama yang diiktiraf dalam perlembagaan Amerika.

Buat masa ini Trumps telah menandatangani arahan untuk persediaan memansuhkan Obamacare. Ini merupakan salah satu menifesto yang digunakan oleh beliau ketika berkempen.

Obamacare merupakan insurans perubatan mampu milik dan melindungi penduduk Amerika daripada ditindas oleh syarikat-syarikat insurans. Namun terdapat beberapa kelemahan bagi menjayakannya apabila kerajaan terpaksa menaikkan beberapa cukai untuk menampung insurans ini.

Selain itu akan didenda jika tidak memiliki insurans kesihatan dan ia tidak pro kepada majikan menyebabkan orang bisnes mula lari membuka kilang di luar Amerika.

Sehingga kini, kita masih tidak tahu bentuk polisi perubatan yang bakal digantikan oleh Trump bagi menyelesaikan masalah-masalah ini.

Trump telah menghentikan pemberian dana kepada pertubuhan antarabangsa yang menyokong prinsip dalam perancangan keluarga (family planning).

Dia mengantikannya kepada dasar lama parti Republican yang dikenali sebagai “global gag rule” dimana dasar ini lebih menyokong kepada konsep ‘Pro Life’ dan menentang kepada langkah pengguguran anak.

Dua projek saluran paip minyak telah dihentikan oleh Obama iaitu Dakota Access dan Keystone XL disebabkan kontroversi penentangan besar besaran terutama daripada masyarakat pribumi dan aktivis alam sekitar. Trump yang mengkritik hebat tindakan Obama ini telah mengarahkan projek ini diteruskan.

Trump telah menandatangani satu arahan untuk menambah dana bagi meningkatkan kekuatan ketenteraan Amerika. Dana ini termasuk menyediakan pesawat dan kapal bersama sumber dan peralatan baru kepada pegawai ketenteraan beruniform. Dengan penambahan aset ketenteraan ini, maka tiada siapa lagi akan mempertikaikan kekuatan ketenteraan Amerika.

Namun ada penganalisis menyatakan keputusan ini merupakan satu keputusan yang paling tidak popular dilakukan oleh Trump kerana ramai rakyat Amerika hari ini tidak menyokong sebarang tindakan ketenteraan terutama di negara-negara Timur Tengah.

Kita boleh lihat diantara faktor Obama menang pilihanraya dulu sebab dia berjanji untuk menarik keluar tentera-tentera Amerika terutama di Iraq dan Afghanistan.

Seminggu sehaja Trump memasuki rumah putih telah banyak perubahan dilakukan olehnya. Kita boleh lihat segala tindakannya lebih mengutamakan kepentingan penduduk Amerika. Ini menunjukkan Trump membawa Amerika menjadi lebih eksklusif selari dengan slogan “Make America Great Again”.


Netizen Tegur Nurul Zahid Selepas Persoal Mengapa Wanita Ini Tidak Bertudung Di Mekah

Perkongsian Nurul Hidayah Ahmad Zahid perihal seorang wanita yang tidak bertudung di sebuah kafe Starbucks di Mekah menerima respons pelbagai daripada netizen.

Namun majoriti daripada komen merasakan tindakan untuk mendedahkan aurat wanita tersebut di Instagram miliknya adalah tidak wajar dan tiada keperluan untuk dia berbuat demikian.

A post shared by Nurulhidayah Ahmad Zahid (@nurul.zahid)

“Semalam saya di Starbucks ZamZam Tower, MAKKAH. Saya terkejut pertama kali menyaksikan di depan mata saya seorang wanita dengan selamba melepaskan tudungnya.

Saya tak pasti dia beragama apa setelah Saudi membuka ruang ‘Tourists Visa’ adakah agama lain dibenarkan masuk ke Tanah Suci Mekah? ATAU wanita ini sedang mengalami masalah mental?” tulisnya.

Dia juga berhajat untuk bertanya wanita tersebut tetapi dihalang oleh suaminya. “Jika non muslim pun, dia patut menghormati tempat kat mana dia berada,” ayat akhir daripada Nurul di perkongsian tersebut.

Beliau mungkin berniat mahu berkongsi pengalaman tersebut yang jarang dilihatnya tetapi ramai berpendapat perkara tersebut adalah tidak perlu dan sebenarnya boleh menimbulkan pelbagai tanggapan tidak benar kepada wanita tersebut.

Kak Long Nurul ni, dah buat haji tu patut hati bersih lah, tak judge orang. Husnuzhon sentiasa.

Nak bz body nyer hal tudung tak tudung orang. pic.twitter.com/7hlBdGKZUd

— 🐈🐈🐈🐈🐈 (@KucingKuncitara) July 18, 2022

Tulaa could be mualaf yg x biasa berhijab. Point nya x prlu disebarkan lgi aurat org tu pd lebih ramai org. Apatah lagi medsos ni. Nasib dia x tegur sbb English dia pon berterabur.

saya bukan menyokong nurul zahid,dia bukan judge orang tp dia timbul tanda tanya apakah agama dia sedangkan ditanah haram(makkah) orang kafir diharamkan masuk kawasan tanah haram,bila dah ade orang membuka tudung buka aurat di depan mata dia terkejutlah dia apa dah jadi?

— papalove92 (@nizarmda92) July 19, 2022

Tangan gatal nak DM si Nurul Zahid tu. Girl. Did it ever cross your mind that u had just expose someone's aurat to the world, on top of that u took a photo of her without her permission? Maybe she is new convert or maybe she doesn't wear tarha and not aware of the rules there

— ♡ Sleeping Beauty ♡ (@RNFini) July 18, 2022

Begitu juga ada yang menegur untuk beliau sentiasa husnuzon (bersangka baik) dan menumpukan tumpuan kepada ibadah kerana beliau kini sedang berada di Mekah.

Ini beberapa artikel berkaitan kota Mekah yang anda boleh baca. Klik pada pautan di bawah.

Lihat Suasana Musim Haji Di Mekah Sekitar 125 Tahun Yang Lalu

Ini Kisah Tiga Sahabat Dari Kelantan Ke Mekah Dengan Motosikal Yang Mencuri Perhatian Ramai


Netizen Tegur Tindakan Keluarga Ini Bentang Tikar Dan ‘Berkelah’ Di KLIA

Masihkah anda ingat apabila ada orang yang memuat naik konten pacak khemah dan makan mi segera di Genting Highlands sehingga ia menjadi sebuah trend?

Terbaharu, tular di media sosial sebuah video TikTok memaparkan sebuah keluarga yang santai makan di atas lantai ruangan menunggu di Lapangan Terbang Antarabangsa Kuala Lumpur (KLIA).

Picnic di KLIA. Apa pendapat anda? pic.twitter.com/ZMmJwDK9N4

Apa yang mengejutkan adalah apabila keluarga itu membentangkan tikar dan makan seperti sedang berkelah bersama keluarga di tepi pantai sedangkan mereka berada di KLIA. Hal ini telah mengundang rasa kurang senang netizen kerana dikhuatiri akan ada yang mengikut jejak langkah dan menjadikan ia sebagai trend.

Video tersebut telah meraih perhatian orang ramai dan rata-rata netizen tidak bersetuju keluarga itu makan seperti berkelah di ruangan menunggu dalam KLIA kerana ia dilihat tidak menghormati pengunjung lain.

Takde tempat lain ke?? Like seriously?? https://t.co/tV6xBTlU7O

NO. ganggu orang lain with BAU and wtv along with that. not funny not cute not wow not great just disrespectful https://t.co/RIJEAGThGP

honestly i dont mind personally, but its not appropriate on public, dengan periuk nasi bagai.. https://t.co/grdxs9odSG

— minikuii (@minikuii1) September 4, 2022

im sure some ppl are like "as long as they dont cause disturbance and clean up after themselves etc myob etc" but it's not just that. it's the inappropriate time and place, it's the lack of respect for a public space that wasnt initially made for this type of activity https://t.co/Xdmd87cz89

this is unhygienic tho, could've gone to the food court… we're living in a time where people should be more concerned about cleanliness

props to the family for being so unbothered ig https://t.co/vNHfSIn5UK

Selain itu, para netizen turut mengatakan bahawa sepatutnya mereka makan di tempat yang telah disediakan seperti food court dan juga mengatakan bahawa tindakan keluarga tersebut ‘menganggu’ pengunjung lain.

Sementara itu, sebelum ini tular ‘trend’ pacak khemah dan makan mi segera di Genting Highlands yang mengundang rasa kurang senang netizen. Klik pautan di bawah untuk ketahui lanjut.

Pacak Khemah Dan Lepak Di ‘Parking Lot’, Trend Terbaru Di Genting Highlands Ini Buat Netizen Berang

Bangga Tayang Raih Puluhan ‘Salted Peanuts’ MAS, Perkongsian Azfar Heri Undang Pertikaian Netizen

Trend ‘Unboxing Pengantin’ Jadi Ikutan Di TikTok, Ini Teguran Pedas PU Syed Buat Pengantin Baharu


Netizen Tekankan Pentingnya ‘Baby Car Seat’ Selepas Insiden Bayi Tercampak Dari Kereta

Sudah terhantuk baru terngadah, mungkin itulah peribahasa yang sesuai digambarkan dengan isu pemakaian baby car seat dalam kalangan rakyat Malaysia.

Jika sebelum ini ada sesetengah dari masyarakat kita yang agak keberatan untuk mengikuti arahan pihak berkuasa yang mewajibkan penggunaan alat tersebut bermula tahun ini, mungkin mereka akan berubah fikiran selepas melihat insiden ini.

Dalam perkongsian video yang tersebar di media sosial itu, bayi berusia 2 tahun itu tercampak keluar dari kereta yang dipandu bapanya selepas sebuah kereta lain yang dipandu dengan laju merempuh kereta mereka dari belakang.

Kejadian tersebut dilaporkan berlaku di Kilometer 235.5 Lebuhraya Utara Selatan (PLUS) arah utara antara Simpang Empat, Melaka ke Pedas Linggi, Negeri Sembilan.

Pemilik Perodua Myvi yang dipandu dengan laju itu bagaimanapun sudah ditahan pihak polis pada semalam manakala pemandu Honda Jazz biru itu juga sudah tampil membuat laporan polis selepas kejadian tersebut.

Bercerita mengenai kejadian itu, ibu kepada bayi tersebut memberitahu dia sedang memangku anaknya ketika itu yang sedang tidur. Bagaimanapun, bayi tersebut dilaporkan hanya mengalami luka di muka dan kepala.

Berpunca dari kejadian itu, rata-rata netizen menekankan pemakaian baby car seat adalah sangat penting jika sesebuah keluarga itu mempunyai anak yang masih kecil.

Berbeza dengan sesetengah golongan yang merungut tentang kos yang tinggi mengenai pemakaian baby car seat, netizen-netizen bertanggunjawab ini bagaimanapun menjelaskan ia adalah satu perkara yang sangat penting untuk diamalkan bagi keselamatan keluarga.

Stop placing your child on your lap at front seat! You can afford expensive car but not a carseat for your child.#babycarseat #recklessdriving #safety https://t.co/h4bk1zdogZ

— Hayati Ismail (@hayaaty) February 11, 2020

This is why you need baby car seat! https://t.co/Q287I5RPIW

Astaghfirullahalazim, minta jauh kena macam ni dekat keluarga aku. That is why, how important for the children to sit on a baby carseat. Kalau tak mampu beli 2-3k tu, yg ratus tu pun ada juga. Its a one time investment je pun. Jangan lah berkira. Safety for the children tu fikir. https://t.co/GENbZTshIJ

— khaliesha (@lieshajoe) February 11, 2020

This is why carseat is so damn important! The rules implementation may be so sudden but it’s so much better than risking your child’s life. Nauzubillahminzalik. https://t.co/hlIXPZMc7n

PLEASE, CARSEAT 😭😭😭 https://t.co/SxqgukpNXd

— Umi Hani Hussin (@real_umihani) February 11, 2020

Jadi, kepada anda yang berkeluarga dan masih tidak pasti sama ada mahu mendapatkan baby car seat  ataupun tidak untuk anak kesayangan anda, mungkin kisah bayi tercampak keluar dari kereta ini boleh mengubah fikiran anda.

Walaupun harganya mungkin sedikit mahal dan agak membebankan bagi keluarga yang mempunyai ramai anak-anak kecil, namun ia tidak seharusnya menjadi alasan kerana keselamatan ketika berada di jalan raya adalah sangat penting.

Kemalangan juga adalah sesuatu yang tidak dapat diduga seperti yang berlaku dalam kisah ini. Walaupun mereka sudah berhati-hati dan memandu dengan berhemah, namun akibat kesilapan pemandu lain mereka juga turut menjadi mangsa.

Menjadi mangsa kecuaian jalan raya bukanlah kejadian yang jarang berlaku. Baca perkongsian kami sebelum ini bagaimana penunggang motosikal ini dilanggar kereta pacuan empat roda walaupun sudah berada di lorong paling kiri. Klik pautan di bawah untuk membaca.

Penunggang Motosikal Ini Hampir Maut Dilanggar Ford Ranger Dari Belakang Yang Dipandu Secara Berbahaya

Netizen Bengang ‘Geng Kereta Mahal’ Sebabkan Kemalangan Kerana Berlumba

Ibarat ‘Buku Bertemu Ruas’, Netizen Kongsi Video Myvi Terlanggar Kereta Polis Di Lebuh Raya


Netizen Tergamam Bila Tahu Aznah Hamid Pernah Jadi Heroin Rajinikanth

Siapa saja tidak kenal dengan hero filem Tamil Rajinikanth yang sentiasa memukau penonton dengan aksi lakonannya yang mantap sebelum ini.

Mendapat nama gelaran ‘Superstar’, Rajinikanth bukanlah nama yang asing dalam kalangan peminat tempatan dengan filem-filem lakonannya sebelum ini terutamanya Kabali yang diterbitkan pada 2016.

Namun mungkin ramai yang tidak tahu atau terlepas pandang, pelakon wanita tempatan kita Aznah Hamid sebelum ini juga pernah menjadi heroin kepada pelakon dari India itu dalam filem Priya pada 1979.

Walaupun perkara tersebut bukanlah baru diketahui, namun rata-rata netizen terkejut dengan perkongsian mengenainya yang dibuat Joey BPR di akaun Facebook miliknya beberapa hari lalu.

“Meremang bulu roma pula dapat tahu berita ni, entah la sebab bangga kot, hebat,” tulis Haris Mohd Salleh di ruangan komen.

“Waa, betul la, shooting pun macam dekat Malaysia, filem tahun berapa ini?

“Aznah Hamid memang jambu masa mudanya,” tambah Kamaruzaman Othman mengenai perkara itu.

Buat anda yang masih tidak tahu, filem Priya yang dilakonkan Aznah bersama Rajinikanth itu diterbitkan pada tahun 1979 dan penggambarannya pula berlaku di Malaysia, Singapura dan Hong Kong.

Perkara itu dijelaskan sendiri Aznah dalam satu temu bual yang pernah diterbitkan di Harian Metro beberapa tahun lalu.

“[…]sempat juga saya berlakon dalam filem Tamil berjudul Priya (1979) dan hero saya adalah Rajinikanth. Filem itu dibikin di Malaysia, Singapura dan Hong Kong. Priya diterbitkan dalam dua versi bahasa, Kannada dan Tami yang juga menampilkan aktres Sridevi.

“Saya dan Rajinikanth menjadi hero dan heroin untuk versi bahasa Kannada. Berbelit lidah membaca skrip dalam bahasa itu tetapi mungkin kerana ketika itu saya muda lagi, senang nak ingat dialog. Ada jurubahasa yang menjelaskan jalan cerita dan dialog agar saya boleh faham,” katanya.

Malah beliau juga mendedahkan pernah mendapat tawaran berlakon di Hollywood dan Indonesia namun terpaksa menolak atas beberapa sebab tertentu.

Aznah Hamid adalah merupakan pelakon wanita veteran dan sentiasa membintangi drama dan filem di kaca TV dan juga merupakan ibu kepada pelakon Sheera Iskandar.

Filem lakonan Rajinikanth sebelum ini sentiasa saja menjadi tumpuan dan kegilaan peminatnya. Baca kisah firma ini yang terpaksa ditutup bagi memberi laluan kepada filem Kabali lakonan Superstar ini di pautan di bawah.

Firma Di Bengaluru Dan Chennai Isytihar Cuti Sempena Kabali

Bagaimana Filem Rajinikanth Memasuki Jepun Dan Menghuru-Harakan Seluruh Dunia

Apakah Aksi Luar Biasa Super Star Rajinikanth Kali Ini? Anda Pasti Ingin Tahu


Netizen Tergamam Dengan Cara Potongan Buah Nangka Di Amerika Syarikat Ini

Jika sebelum ini makanan tempatan pernah dikritik oleh chef popular dari luar negara iaitu John Torode berikutan kes ‘rendang ayam crispy‘, pada kali ini potongan buah tempatan di sebuah pasaraya di Amerika Syarikat ini berjaya mencuri perhatian netizen daripada Malaysia.

Semuanya bermula apabila individu bernama Mei Tan berkongsi di laman Facebook beliau mengenai cara orang di Amerika Syarikat yang memotong buah nangka seakan potongan buah tembikai. Berikut merupakan perkongsian daripada Facebook Mei Tan telah dikongsi oleh 2,500 pengguna Facebook.

Perkongsian beliau turut menerima pelbagai respon daripada pihak netizen dimana ramai yang tidak menyangka betapa anehnya potongan yang dibuat. Antara respon yang mencuit hati dimana ada yang mengaitkannya dengan buah rambutan yang dipilih oleh drama bersiri Netflix, ‘Another Life’ sebagai buah dari angkasa lepas.

Bingai punya mat Salleh boleh dia potong macam buah tembikai 🤦♂

Sebagai mat salleh, saya nak minta maaf atas kebangangan mereka 🙏 pic.twitter.com/CXcHD3BjRT

— Rhys William (@si_rhys) August 2, 2019

Walau bagaimanapun, respon netizen yang paling mendapat perhatian ramai adalah daripada saudara Rhys William yang memohon maaf bagi pihak ‘mat salleh’. Tweet daripada beliau ini setakat ini sudahpun mengumpul lebih 13,000 retweet setakat ini.


Netizen Tergamam Lihat Rakaman Penunggang Motosikal Nyaris Dilanggar Ford Mustang

Seorang penunggang motosikal terselamat daripada dilanggar oleh sebuah Ford Mustang dalam satu kemalangan di Jalan Kuala Krai-Machang, Kelantan pada petang semalam.

Kejadian yang berlaku kira-kira pukul 3.30 petang itu dirakam melalui dashcam sebuah lagi kenderaan yang kebetulan berada di tempat kejadian. Kereta Ford Mustang tersebut dipercayai gagal untuk memotong kenderaan di hadapannya lalu merempuh lori yang berada di lorong bertentangan.

A post shared by VOCKET Car Club (@vocketcarclub)

Sebelum kejadian tersebut berlaku, penunggang motosikal terlebih dahulu menjenguk bahagian hadapan dan segera mengelak ke kiri jalan apabila menyedari lori dan Ford Mustang mula bertembung antara satu sama lain.

Rakaman video dashcam itu mula tular pada tengah hari tadi telah meraih perhatian ramai yang berasa terkejut selepas melihat penunggang motosikal tersebut nyaris-nyaris dilanggar oleh Ford Mustang hilang kawalan setelah berlaku perlanggaran dengan lori itu.

Setakat artikel ini ditulis tidak dapat dipastikan bagaimana keadaan pemandu serta penumpang yang ada di dalam Ford Mustang tersebut. Dari gambar yang dikongsikan oleh netizen kelihatan bahagian kanan kereta tersebut telah hancur teruk akibat impak pertembungan kedua-dua buah kenderaan itu.

Semoga semua pihak terlibat dalam kemalangan buruk yang berlaku pada hari semalam segera cepat pulih seperti sediakala.

Klik pautan di bawah untuk lihat rakaman CCTV pada minggu lalu di mana seorang lelaki nyaris digilis oleh sebuah lori treler di satu kawasan stesen minyak.

Nyaris Digilis Semasa Isi Angin Tayar, Kecuaian Pemandu Lori Treler Ini Buat Netizen Berang

Proton Saga Halang Laluan Lori, Pekerja Kilang Terpaksa Ubah Guna ‘Forklift’

Tidak Sabar Dan Nyaris Berlanggar, Penunggang Motosikal Selamba Ambil ‘Corner’ Di Hadapan Myvi


Netizen Terharu Orang Kampung Sanggup Beri Makanan Percuma Buat Mangsa Terkandas Di Pahang

Umum mengetahui lebuhraya dari Pahang menuju ke Kuala Lumpur telah ditutup berikutan banjir dan tanah runtuh. Oleh itu, bagi mereka yang terkandas di lebuh raya terpaksa menggunakan jalan alternatif untuk meneruskan perjalanan.

Terbaharu, pengguna Twitter @AbenHazd telah berkongsi keprihatinan dan kemurahan orang kampung memberikan makanan kepada pengguna jalan raya yang terkandas dalam kesesakan jalan raya.

My family stranded dkt pahang and otw balik kl. Terpksa ikut jln kampung sbb hway tutup. Jem sgt trok and org kg bg mknn 😭. Tq org pahang 🥰😭 pic.twitter.com/im3eLOyrDr

— H A Z I D I (@AbenHazd) January 4, 2021

Mengambil masa 11 jam perjalanan dari Kuantan ke Kuala Lumpur, pastinya kesesakkan luar biasa ini membuatkan ramai berasa penat dan lapar. Justeru itu, pertolongan daripada orang kampung dihargai olehnya dan keluarga.

Perkongsian tersebut mendapat perhatian netizen dan rata-rata netizen memuji sikap prihatin orang kampung. Malah, para netizen berasa bangga dan terharu akan ‘small gesture’ yang ditonjolkan oleh penduduk kampung tersebut.

Had meet the same guys last night. Terbaik orang felda lakum ni. 5 star untuk mereka🤩👍🏻 https://t.co/sKr7nxUMoU

I'm not crying I'm not crying https://t.co/6Eeoq79A7Q

I always believe that the people who would effortlessly help others in need are not those who are blessed in abundance, but those who are familiar with hardship. https://t.co/jKH8eZwScE

— Halian Fadzli Shah (@HalianFadzli) January 5, 2021

i don't know what but this MALAYSIA we help each other.. we never know what happen in future.. but i stand with what we give we will get back just it on another way.. 🥰 i'm proud be a MALAYSIANS 🤗🤗 https://t.co/Oljd8oRxdr

— نورول شهداء ♥ (@syuhadaraden) January 5, 2021

Baik sungguh hati penduduk kampung tersebut. Apa pendapat anda akan perkara ini? Jangan lupa ucap terima kasih jika anda turut menerima bantuan daripada mereka.

Sementara itu, kami kongsikan beberapa artikel berkaitan banjir pada pautan di bawah ini.

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Baru Beberapa Hari Tahun 2021, Malaysia Sudah Dilanda ‘Musim Sejuk’ Dan Bencana Alam

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur


Netizen Terharu Petronas Sumbang RM20 Juta Untuk Hadapi COVID-19

Pada 23 Mac yang lalu, syarikat petroleum tempatan Petronas mengumumkan mereka akan mendermakan bekalan perubatan dan peralatan berjumlah RM20 juta bagi membantu petugas barisan hadapan menghadapi COVID-19 ketika ini.

Antara bekalan dan peralatan yang akan disumbangkan adalah termasuk Peralatan Perlindungan Peribadi, peralatan ujian virus serta katil dan tilam kepada hospital yang dijadikan pusat kuarantin COVID-19.

Kita #dudukrumah, tetapi mereka berkorban masa mereka bersama keluarga untuk Malaysia ❤

PETRONAS menerusi Yayasan PETRONAS telah menyumbang bekalan perubatan bernilai RM20 juta ringgit kepada hospital-hospital dalam usaha membendung wabak Covid-19.#jagasamakita #wecare pic.twitter.com/wZRtvfoG0g

— PETRONAS Brands (@Petronasbrands) March 24, 2020

Sumbangan itu kemudiannya mula mendapat perhatian dalam kalangan netizen dengan ramai yang dilihat tersentuh dan terharu dengan tindakan syarikat yang sememangnya sinonim dengan kehidupan rakyat Malaysia sejak zaman berzaman itu.

Melalui semakan kami di laman Twitter, rata-rata netizen jelas gembira dengan sumbangan besar yang dilakukan Petronas itu dan sebagai menghargai jasa mereka, netizen juga menggesa agar rakyat Malaysia menjadikan Petronas sebagai jenama petroleum pilihan mereka selepas ini.

Thank you #Petronas #StayHome #StaySafe pic.twitter.com/Rl1aEFGXc9

— Faizal Othman (@FaizalOthman423) March 24, 2020

Petronas sumbang RM20 juta kpd kerajaan utk Covid-19. Kita, isi minyak kat Stesen Minyak Petronas yer. Gas masak pun, kita beli gas Petronas yer! pic.twitter.com/AJyFEDvn0G

— Daud Ibrahim (@daudhjibrahim) March 24, 2020

Sebab tu lah bila nak isi minyak kereta, always always always make Petronas our first choice. https://t.co/Fb4OMDnbsu

— عيديل خالد (@aidil_khalid) March 23, 2020

Bukan sahaja mendapat perhatian dalam kalangan netizen, tetapi sumbangan yang dihulurkan Petronas juga turut mendapat penghargaan daripada Menteri Kesihatan Dr Adham Baba melalui satu ciapan yang dibuat di Twitter.

Saya berterima kasih kepada @Petronas kerana menyumbang peralatan & bekalan perubatan bernilai RM20 juta bagi mencegah penularan #COVIDー19

Sumbangan ini akan dilakukan secara berperingkat2 dgn kerjasama KKM & NADMA.

Keprihatinan pihak Petronas amat kami hargai.#StayAtHome

— Dr Adham Baba (@DrAdhamBaba) March 24, 2020

Walaupun pihak Petronas dilihat mengalami sedikit kesukaran dari sudut bisnes seperti dikatakan oleh beberapa netizen, namun mereka tetap tidak melupakan tanggungjawab mereka sebagai syarikat yang sangat dekat di hati rakyat Malaysia.

Walaupun harga minyak jatuh. Walaupun masa depan still uncertain. I'm proud to say that i once was part of this company. Tolonglah isi minyak kt Petronas lepasni guys.#DarahHijau https://t.co/7FCnm8I8j2

— RedzuanShafi (@redzuanshafi) March 24, 2020

Petronas shall have a pretty rocky road ahead amid the virus, price war, economic downturn; let’s pray that we can get through it together and get to help even more. 👏🏼 https://t.co/5WaY7o5SQY

— Rabiatul Nizam (@RabiatulNizam) March 24, 2020

Melihat kepada sumbangan yang telah diberikan oleh Petronas kepada petugas-petugas barisan hadapan ketika penularan wabak COVID-19 ketika ini, sudah pasti siapa sahaja akan berasa tersentuh dan terharu.

Jadi kepada anda di luar sana, apa kata kita terus memberikan sokongan kepada Petronas selepas ini agar mereka dapat terus membantu negara kita ketika berada dalam keadaan yang sukar seperti ketika ini.

Petronas juga sebelum ini terkenal dengan iklan mereka yang dinantikan setiap kali tiba musim perayaan seperti Hari Raya Aidilfitri. Baca perkongsian kami sebelum ini mengenai iklan Raya Petronas.

Tonton ‘Rendang SoRaya’ Iklan Raya PETRONAS Untuk Tahun Ini

Petronas Perkenalkan Stesen Minyak Bergerak Dinamakan Sebagai ‘ROVR’

Kedai Mesra Petronas Kini Tampil Dengan Pembaharuan Lebih ‘Fresh’


Netizen Terhibur Dengan Aksi Peminat Avengers Yang ‘High’ Ubat Bius Ini

Jika anda nak uji rakan anda seorang peminat Marvel sejati atau pun tidak, cuba tanya soalan tentang Avengers ketika mereka separa sedar.

Itulah yang terjadi pada saudara Fikri Syafiq di mana beliau sendiri memuat naik video beliau sedang separa sedar akibat kesan sampingan bius yang diberikan kepadanya.

bayangkan kalau korg overdosed ketamine dan propofol… lagi terok rasanya.. #AvengersAssemble pic.twitter.com/kw76QKoMAW

— Fikrisyafiq (@fikrisyafiq92) July 13, 2019

Dapat dilihat keluarga Fikri tenang menjawab setiap soalan yang ditanyakan oleh beliau. Paling lucu apabila beliau mahu Black Widow menyelamatkan nyawanya di samping menyebut ‘Avengers, Assemble!’ dengan penuh semangat.

Dalam tweet yang dikongsikan lebih 5,000 kali ini, Fikri mengatakan beliau dibius dengan ketamin dan propofol, ubat bius yang disuntik untuk tujuan conscious sedation.

Semoga cepat sembuh diucapkan pada Fikri dan terima kasih kerana buat ramai terhibur dengan gelagat anda. Terima kasih juga pada ‘Angah’ yang tidak jemu melayan Fikri ketika beliau dalam keadaan begini.


Netizen Terhibur Dengan Iklan Kreatif AEON ‘Sindir’ Geng Honda Civic FC

Pada zaman penggunaan media sosial serba meluas waktu ini, pihak marketing bersungguh-sungguh cuba menghasilkan konten pemasaran yang santai serta ‘dekat dengan netizen’ agar mudah orang ramai kaitkan isu semasa dengan kehidupan sebenar.

Terbaharu, media sosial AEON Retail Malaysia (AEON) telah memuat naik satu hantaran ‘menyindir’ kelab kereta Honda Civic FC yang mencetuskan kritikan orang ramai apabila meletakkan kenderaan beramai-ramai di lorong kecemasan Jalan Pintas Temiang pada minggu lalu.

Dalam hantaran AEON tersebut, mereka memberikan ‘pesanan’ kepada orang ramai agar meletakkan kereta di ruangan parkir pasar raya itu dalam keadaan yang teratur dan bersivik.

Pada masa sama, pasar raya yang mempunyai kira-kira 62 buah cawangan di negara ini turut mempromosikan secara tidak langsung kereta permainan Hot Wheels yang ada dijual oleh mereka.

Hantaran itu telah mendapat pelbagai reaksi pengguna media sosial yang terhibur dengan ‘mesej’ yang cuba disampaikan oleh AEON menerusi hantaran gambar grafik tersebut.

Tambah netizen lagi, mereka memuji pasukan marketing AEON ‘up-to-date‘ dengan perkembangan semasa dalam menghasilkan iklan pemasaran yang kreatif serta dapat menarik perhatian orang ramai.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Selepas isu geng Honda Civic FC hangat diperkatakan orang ramai, banyak ahli kumpulan kereta lain mula memadam gambar-gambar semasa mereka berkumpul di Temiang. Baca lebih lanjut di pautan bawah.

Selepas Geng Civic FC Dicari Polis, Kelab Kereta Lain Mula Padam Gambar ‘Gathering’ Di Temiang

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic

Berhenti Di Lorong Kecemasan, Polis Akan Rekod Keterangan Ahli Kelab Kereta


9 Perkara Kecil Yang Pasangan Suami Isteri Gembira Buat Setiap Hari

Seharusnya apabila kita berada dalam satu perkahwinan, kita ingin melayarinya dengan penuh ketenangan dan kasih sayang. Tidak perlu terikut-ikut kisah “happily ever after” seperti Cinderella, Sleeping Beauty atau Snow White, cukup sekadar merencana kisah cinta sendiri dengan pasangan. Tidak perlu juga hadiah mahal seperti kereta besar, barang kemas, wang berjuta atau beg tangan mahal tetapi cukuplah dengan kasih sayang tulus suci dan perkara-perkara sweet yang mampu buat kita tersenyum setiap hari.

Apa yang pasangan bahagia lakukan untuk kekal gembira? Ikuti 10 tips kami di bawah:

Berkomunikasi adalah cara penguat ikatan kasih sayang. Berkomunikasi dengan tulus sekurang-kurangnya sekali sehari sudah cukup untuk menghapuskan segala salah faham. Sekiranya anda terganggu tentang perkara-perkara tertentu atau tidak bersetuju dengan tindak tanduk pasangan, berkomunikasilah.

Berkata-katalah dengan perkataan yang baik, jangan berleter atau mencari kesalahan pasangan. Hargai sifat positif pasangan dan selalulah memuji beliau. Kongsikan dengan pasangan apa aktiviti anda seharian ketika beliau di tempat kerja, dan dengarlah cerita beliau. Dengan cara ini, anda berdua sentiasa tahu perkembangan semasa sesama sendiri.

BACA: 28 Cara Untuk Jatuh Cinta Lagi Terhadap Suami

Berkongsi minat terhadap sesetengah perkara (bukan semua) adalah tanda perhubungan yang sihat. Pasangan bahagia berasa seronok apabila ditemani pasangannnya, tidak kira apa yang mereka lakukan.

Contoh paling mudah adalah cinta dan minat bermain-main dengan anak. Memang comel apabila ayah, ibu dan anak-anak bermain dan bergurau bersama. Anak tergelak-gelak apabila digeletek ayah, sambil ibu di tepi tergelak-gelak memerhatikan ragam ayah dan anak.

Mereka juga mencari dan mengembangkan minat bersama. Sebagai contoh, anda suami isteri mungkin minat memasak – luangkan masa untuk masak sesuatu yang istimewa dari semasa ke semasa. Atau anda berdua minat berlari – daftarkan diri anda dan pasangan ke dalam pertandingan marathon bersama-sama.

Dengan kehidupan yang bergerak pantas, agak sukar mencari waktu senggang untuk bersantai bersama. Pasangan bahagia selalu mencari masa untuk menghabiskan masa sekurang-kurangnya setengah jam setiap minggu untuk  bersama. Berjumpa untuk makan tengahari atau membeli barang keperluan harian berdua.

Hari minggu pula buat sesuatu yang lebih menggembirakan. Seperti menonton wayang atau pergi berkelah di taman.

Pasangan bahagia bermanja dengan berehat di bawah selimut sambil berpelukan. Tahukah anda kajian menunjukkan menghidu bau pasangan semasa berpelukan mempunyai kesan positif terhadap hubungan anda?

Bau badan pasangan anda mempunyai bahan kimia tertentu yang menghasilkan keselesaan atau rasa selamat kepada diri kamu. Berpelukan adalah reaksi istimewa terhadap hubungan yang sihat.

“I love you” adalah perkataan ajaib. Hanya 3 perkataan, tetapi kata-kata keramat ini mampu memberi semangat kepada pasangan setiap kali diungkapkan sebelum pergi ke tempat kerja dan memberi kelenaan setiap kali diungkapkan sebelum tidur. Pasangan akan gembira dengan menifestasi verbal ini. Bak kata boy band popular satu masa dahulu, Boyzone, “it’s only words, and words are all I have, to take your heart away.”

Sebelum pergi ke tempat kerja atau ketika baru pulang ke rumah beri ciuman di pipi beserta pelukan manja kepada pasangan setiap hari. Ia mampu mengukir senyuman di bibir pasangan, wajarlah mereka berasa gembira setiap hari.

Salah satu tanda pasangan itu gembira ialah mereka suka bergurau dan berkongsi tawa. Membuat lawak dari semasa ke semasa dapat menjadikan hari yang biasa menjadi lebih bersinar. Memerhatikan pasangan ketawa juga memberi impak yang positif buat diri kita sendiri. Jadi, berguraulah selalu.

Setiap hari sudah cukup sibuk di tempat kerja. Di rumah pula, kena menghabiskan masa seperti memasak, makan dan tidur. Apa sahaja baki masa yang ada, gunakan untuk menghiburkan satu sama lain. Berhenti layari internet atau bermain game, dan tekan off pada setiap peranti. Perhatikan wajah pasangan dan buat aktiviti bersama. Anda akan sukakannya!

9. Mereka merancang masa hadapan bersama

Pasangan bahagia tidak takut merancang masa hadapan bersama. Pasangan bahagia berbincang secara mendalam tentang perancangan masa hadapan. Dari segi anak-anak, pekerjaan, perancangan kewangan, membeli rumah atau percutian. Perancangan bersama menjadikan ikatan kasih sayang semakin kuat. Pasangan akan menghargai anda meminta dan mengambil kira pandangannya untuk bergerak ke hadapan.

Kesimpulannya, pasangan bahagia adalah dua orang individu dengan karakter berbeza yang komited untuk menyayangi satu sama lain. Mereka memahami perbezaan ini dan mereka mengamalkan amalan give and take yang sihat. Mereka juga suka mengambil hati antara satu sama lain. Tidak perlu perkara-perkara yang besar, 9 perkara kecil ini sudah cukup untuk mencipta happily ever after anda sendiri!

BACA Lagi: Lamar Si Gadis Kerana Jatuh Cinta Pandang Pertama Dengan Sikapnya

LIKE dan FOLLOW Vocket di Facebook serta Instagram


Netizen Terhibur Dengan Iklan ‘Pelik’ Cristiano Ronaldo Untuk Shopee

Shopee baru sahaja mengumumkan bintang bola sepak Portugal, Cristiano Ronaldo sebagai duta terbaru untuk jenama berkenaan.

Ronaldo dipilih untuk menjayakan jualan atas talian terbesar mereka, 9.9 Super Shopping Sale yang akan berlangsung pada 19 Ogos sehingga 8 September 2019.

Watch Ronaldo score his latest victory in our new TV commercial in celebration of Shopee 9.9 Super Shopping Day! 😱Comment below and let us know what's your favourite scene and tag a fan! 😂#ShopeeSGxRonaldo #ShopeeSG99 #Shopee99SuperShoppingDay pic.twitter.com/SzkDMhM7bU

— Shopee Singapore (@ShopeeSG) August 16, 2019

Namun, yang jadi perhatian sebenarnya adalah video promosi untuk kempen ini yang dilakonkan sendiri oleh Ronaldo.

Dapat dilihat pada video ini, laungan ikonik ‘Siii’ yang disebut oleh Ronaldo ketika meraikan gol digantikan dengan bunyi ‘Shopee’. Beliau juga turut menari ‘The Shopee Dance’ di penghujung iklan ini.

Ramai yang terhibur dengan iklan Ronaldo untuk Shopee. Walaupun beliau sering dilihat sebagai seorang yang ‘control macho’ tetapi tidak dalam iklan ini.

Ronaldo pasti menerima bayaran yang lumayan sehingga sanggup menjadi duta Shopee. Pada kami, ianya satu kejutan daripada Shopee kerana mengambil selebriti berkelas dunia untuk promosi 9.9 Super Shopping Sale. Sekarang, satu dunia sudah tahu dan aware tentang sale ini.


Netizen Terhibur Dengan ‘Perang’ Iklan Antara BMW Dan Mercedes-Benz Malaysia

BMW dan Mercedes-Benz merupakan dua buah jenama kereta Jerman yang cukup terkenal sebagai ‘pesaing abadi’ yang sudah hampir mencecah satu abad dalam industri automotif dunia.

Kedua-dua jenama ini sanggup berbuat apa sahaja untuk meraih perhatian ramai, termasuklah membuat perang marketing antara satu sama lain sehingga ia berjaya mendapat tumpuan satu dunia.

Baru-baru ini, perang marketing yang dilakukan oleh tiga buah syarikat pengedar rasmi terdiri daripada Auto Bavaria (BMW), Cycle & Carriage Bintang Malaysia dan BR-Jaya Sdn Bhd (Mercedes-Benz) telah menarik perhatian netizen yang meminati kereta-kereta jenama Jerman ini.

Ternyata taktik pemasaran mereka berjaya meraih perhatian pengguna Facebook apabila ramai netizen tidak henti memberikan komen dan berkongsi semula hantaran-hantaran tersebut.

Kita dapat lihat orang ramai meluahkan perasaan gembira melalui ruangan komen pada setiap hantaran yang dikongsikan oleh ketiga-tiga Facebook pengedar rasmi BMW dan Mercedes-Benz Malaysia ini.

Tidak kurang juga ada yang mengubah suai gambar asal dan menokok tambah dengan beberapa gambar lain pada cermin sisi seperti kereta ‘King Myvi’, polis sedang buat speedtrap, kereta Honda Civic polis sedang mengejar dari belakang dan macam-macam lagi.

Adakah jenama Audi akan turut serta dalam ‘perang pemasaran’ ini nanti? Sama-sama kita nantikan dan ia pasti lebih menyeronokkkan buat industri automotif tempatan pada minggu ini.

Baca lagi artikel-artikel automotif yang menjadi pilihan pembaca The Vocket sepanjang minggu lalu melalui pautan di bawah.

Mantan Pereka Proton Kongsikan Rekaan ‘Saga Knight Concept’ Sempena Hari Kemerdekaan Ke-64

Porsche Sahkan Bakal Buka Kilang Di Kulim Pada 2022

Carsome Terima Pelaburan RM830 Juta, Nilai Syarikat Melonjak Naik RM5.3 Bilion


Netizen Terhibur Kongsi Pengalaman Terperangkap Belakang ‘Shadow Vehicle’ Di Lebuh Raya

Pernah tak semasa anda memandu di lebuh raya, tiba-tiba anda terserempak dengan beberapa buah lori berwarna oren sambil membawa beberapa peralatan kadang-kadang berserta penumpang di belakangnya sekali?

Dalam video TikTok ini, kelihatan pemandu lori kelam-kabut sedaya upaya memotong kesemua kenderaan-kenderaan berwarna oren yang turut dikenali sebagai ‘Shadow Vehicle’ ini. Setelah berjaya melepasi hampir 4 buah kenderaan terbabit barulah dia menarik nafas lega.

♬ Bella ciao – HUGEL Remix Extended – El Profesor

Setelah orang ramai menonton video TikTok tersebut, mereka mula berkongsi cerita pengalaman apabila berjumpa dengan ‘Shadow Vehicle’ semasa berada di lebuh raya.

Rata-rata orang ramai mengatakan mereka terperangkap sehingga ‘kebas kaki’ dan ada juga yang sempat memotong sebelum kenderaan-kenderaan tersebut dapat berjalan sebaris.

Persoalannya, apakah itu ‘Shadow Vehicle’ dan kenapa mereka menutup jalan sehingga mengambil masa pengguna lebuh raya lain hampir 30 minit atau lebih?

Untuk makluman semua, tugas utama ‘Shadow Vehicle’ ialah mengurangkan kelajuan kenderaan dan melindungi petugas lebuhraya serta pengguna lebuh raya lain dari terlibat kemalangan semasa kerja-kerja penyelenggaraan dilakukan di lokasi terbabit.

Setiap ‘Shadow Vehicle’ akan masuk ke setiap lorong di lebuh raya secara berperingkat bermula dari lorong kiri hingga ke lorong kanan sehingga kesemua kenderaan mereka berada di setiap lorong.

Pemandu-pemandu itu akan memperlahankan kenderaan mereka secara berperingkat sehingga hampir 10km/j-20km/j, bahkan kadang-kala ada yang akan terus berhenti di atas lebuh raya.

Pengguna lebuh raya yang berada di belakang kenderaan ini harus memperlahankan kenderaan mengikut kelajuan ‘Shadow Vehicle’ di hadapan dan pastikan jarak selamat 50 meter daripada kenderaan tersebut.

Sekiranya anda terserempak dengan kenderaan-kenderaan berwarna oren ini pada masa akan datang, janganlah anda cuba memotong kenderaan tersebut dalam keadaan yang berbahaya.

Sentiasa mematuhi arahan yang dikeluarkan daripada kenderaan terbabit, kerana hanya mereka sahaja yang tahu apa yang terjadi di kawasan hadapan lebuh raya yang sedang anda lalui.

Baru-baru ini orang ramai terperanjat apabila melihat ‘Tok Mat’ seorang diri memandu kereta model Mercedes-Benz klasik seorang diri. Baca lebih lanjut melalui pautan di bawah.

Mahu Rakam Mercedes Klasik, Lelaki Ini Terkejut Apabila Kereta Tersebut Dipandu Oleh ‘Tok Mat’

Orang Ramai Kecam Pemandu MPV Mewah Memotong Di Garisan Berkembar

Selamba Kayuh Di Lorong Tengah, Aksi Bahaya Dua Penunggang Basikal Ini Ditegur Netizen


Netizen Terhibur Lihat Gambar Lelaki Ini Ambil Anak Dari Taska Guna ‘Kereta Terbang’

Masuk sahaja tahun 2020, ramai rakyat Malaysia dilihat melakukan troll berkenaan kereta kereta terbang. Ini kerana kita semua telah dimomokkan dengan kewujudan kereta terbang pada tahun 2020 sejak masih kecil lagi.

Namun, troll yang dilakukan oleh lelaki ini paling menarik dan menghiburkan hati setakat ini. Mana tidak, hasil editing gambar kereta terbang ini seakan real dan kemas, ditambah pula dengan caption yang mampu menghiburkan hati para pembaca.

Seorang pengguna Facebook, Hairun Ashrie memuat naik beberapa keping gambar yang menunjukkan dirinya mengambil anaknya di taska menggunakan kereta terbang buatan Malaysia.

Perkongsian lelaki ini telah menerima lebih 18,000 tanda suka dan 24,000 perkongsian di laman Facebook sejak dimuat naik semalam.

Rata-rata netizen yang melihat gambar-gambar tersebut sememangnya terhibur dan kagum dengan skil editing yang dipamerkan oleh beliau.

Dikepilkan beberapa artikel berkaitan kereta terbang dan tahun 2020 untuk dijadikan sebagai bahan bacaan tambahan. Klik pautan di bawah untuk bacaan lanjut.

Prototaip Kereta Terbang Pertama Negara Bakal Diperkenalkan Seawal Oktober Tahun Ini

Ini 20 Perkara Yang Bakal Jadi Tumpuan Menjelang Tahun 2020


Netizen Terhibur Lihat Gelagat Lelaki Ini Teruja Dapat Kejutan Dari Anak

Terdahulu, tular di media sosial di mana seorang lelaki menghadiahkan ayahnya sebuah iPhone 11 yang menarik perhatian ramai netizen.

Namun, baru-baru ini seorang pengguna Twitter, @izzahilyanaa telah memuat naik satu perkongsian dalam bentuk video yang memaparkan beliau telah meraikan hari jadi kedua abang dan ayahnya.

Apa yang menarik perhatian netizen ialah reaksi ayahnya yang begitu teruja dengan kejutan itu tersebut berjaya menghiburkan hati para netizen.

Yesterday, simple birthday surprise for abang & ayah. Aduh ayah aku ni 😂 pic.twitter.com/vRWQvBq55n

— اليانا (@izzahilyanaa) December 5, 2019

Video yang berdurasi 29 saat itu memaparkan gelagat abang dan ayahnya yang melucukan ketika menarik keluar duit yang diletakkan dalam kek tersebut. Perkongsian tersebut telah menerima lebih 4,700 retweets dari netizen sejak dimuat naik semalam sehingga ke artikel ini ditulis.

Susulan daripada itu, ramai netizen yang mengatakan mereka terhibur dengan telatah ayah wanita tesebut.

— Anisiliyaa_ (@anisiliyaa) December 6, 2019

Ada juga yang tertarik dengan idea kejutan yang dibuat oleh wanita tersebut dan berhasrat untuk melakukannya juga nanti.

Macam nais je idea nii .. Hehehe. Mintak izin nk tiru nnti ea.. Hahahaja

— Selengg (@Selenggggggg) December 5, 2019

Terdahulu, seorang lelaki menghadiahkan ayahnya iPhone 11 menarik perhatian ramai netizen. Klik pautan di bawah untuk bacaan lanjut.

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu

Pelajar Cemerlang UPSR Ini Terima Hadiah Wang Tunai RM10,000 Daripada Ibu Bapanya

Pengaruh Ibu Bapa Ke Atas Anak, Saya Bangga Dengan Legasi Abah


Netizen Terhibur Lihat Gelagat Mat Saleh Ini Kupas Buah Rambutan Guna Pengupas Buah

Seperti semua sedia maklum, orang luar negara terutamanya dari negara barat mempunyai satu sikap ingin tahu yang sangat tinggi. Bak kata pepatah mereka ‘ingin tahu adalah nafsu kepada minda’. Sudah banyak video pelik yang dibuat oleh ‘Mat Saleh’ ini mencuba pelbagai jenis buah-buahan tempatan negara kita.

Terbaru, seorang personaliti TikTok, Gavin Smith membuat sebuah video menunjukkan percubaan beliau mengupas kulit buah Rambutan menggunakan peeler buah atau pengupas buah berjaya membuatkan netizen tempatan terhibur.

Perkongsian video tersebut dimuat naik semula di laman Twitter oleh seorang pengguna Twitter yang menggunakan nama @sabrinemra.

im screaming why did they use a freaking peeler sia jsksdjhsjssjjd pic.twitter.com/9M4eXbXMiE

— ♡ sabrine ♡ (@sabrinemra) December 2, 2019

Menerusi video tersebut, beliau dilihat kehairanan melihat rupa bentuk rambutan tersebut dan memikirkan cara untuk mengupas buah tersebut. Apa yang menarik perhatian ramai, beliau dilihat cuba mengupas buah tersebut dengan ‘mencukur’ buah tersebut menggunakan peeler buah.

Susulan daripada perkongsian tersebut, ramai netizen yang terhibur dengan gelagat beliau. Ada juga yang meninggalkan komen dengan berjeneka di atas gelagatnya itu.

— Angel Baby (@anisbjb) December 2, 2019

Rasa cam nak ajar je cara kupas hahhaha 😂 sesiapa buat tiktok pls ajar cara kupa buah kt diorg

— 𝙎𝙠𝙞𝙩𝙩𝙡𝙚𝙨 (@onionholland) December 2, 2019

Gavin juga ada memuat naik sebuah video yang menunjukkan beliau mencuba makan buah mata kucing, cumanya kali ini beliau tidak menggunakan peeler. Anda boleh lihat video tersebut di sini.

Terdahulu, seorang Mat Saleh  ‘melenjan’ sebuah kereta jenama Proton Saga di dalam hutan. Klik pautan di bawah untuk bacaan lanjut.

Mat Saleh ‘Lenjan’ Saga Lama Dalam Hutan, Dan Ini Yang Terjadi

Lihat Mat Saleh Ini Makan Nasi Lemak Paling Sedap Di Kuala Lumpur

‘Online Dating’ Temukan Jodoh Saya Dengan ‘Mat Saleh’ Suka Belacan


Netizen Terhibur Lihat Gelagat Syafiqa Dan Syida Melvin Boleh Akses ‘Lock Screen’ Kerana Muka Serupa

Memiliki ciri sekuriti pengimbas wajah pada peranti sememangnya satu keperluan. Hal ini kerana hanya pemilik sebenar yang boleh mengakses peranti tersebut sekaligus melindungi privasi mereka.

Namun, adik kepada pelakon, Syatilla Melvin iaitu Syida Melvin telah berkongsi pengalaman unik selepas meluahkan rasa terkejut apabila lock screen telefon bimbitnya boleh dibuka oleh kakaknya, Syafiqa Melvin melalui Face ID.

dah kata memang muka depa sama sampai lockscreen pun tak boleh beza muka sama 🤣 #adikberadikthemelvin #syafiqamelvin #syidamelvin #syifamelvin #syatillamelvin #themelvins

♬ original sound – BonNor Hidayah – BonNor Hidayah

Menerusi TikTok @bonnorhidayah, adik beradik Melvin dilihat terperanjat kerana wajah mereka yang ‘seiras’ dapat mengakses masuk ke telefon orang lain. Susulan penemuan itu, mereka berseloroh dan mahu melaporkan masalah itu kepada Apple.

Lebih menghiburkan, Syafiqa seolah-olah gembira kerana mampu menceroboh masuk telefon adiknya tanpa perlu menggunakan kata laluan. Hal ini sekaligus menarik perhatian netizen yang rata-ratanya turut terkejut dengan penemuan tersebut.

Menjengah ke ruangan komen, segelintir netizen turut berkongsi pengalaman yang sama di mana mereka boleh mengakses masuk ke telefon adik beradik yang lain.

Senario boleh terjadi memandangkan sebahagian daripada kita ada yang secara aslinya telah berkongsi ciri atau struktur muka yang serupa di kalangan adik beradik sekaligus sukar untuk dikesan oleh pengimbas tersebut. Malah, insiden seumpama ini pernah dilaporkan di luar negara pada beberapa tahun lalu.


Netizen Terhibur Lihat Lelaki Ini Beli Nasi Bungkus Guna Kereta ‘Remote Control’ Sahaja

Kereta kawalan jauh kini semakin menarik minat orang ramai. Tidak kira sama ada netizen di Malaysia mahupun di luar negara, semakin ramai sudah memiliki kereta mainan dari pelbagai saiz dan jenama.

Di Indonesia, ada seorang lelaki menjadi bualan orang ramai apabila dia menggunakan kereta kawalan jauh untuk membeli Nasi Padang. Video yang dikongsikan pada akaun TikTok lelaki tersebut telah mendapat lebih 23 juta tontonan dan 14 ribu komen.

Tutorial Beli Nasi Padang di Tengah Meeting Zoom: 🚗💨 pic.twitter.com/xKsa1kOzgB

— Halief Ardiasyah (@halief) August 10, 2021

Lelaki tersebut telah mengubah suai kereta kawalan jauh itu dengan menggantikan badan kereta tersebut dengan kotak plastik.

Untuk mendapatkan visual semasa mengawal kereta tersebut, lelaki itu menggunakan sebuah kamera untuk dihubungkan ke kacamata VR (Virtual Reality) yang dipakai oleh lelaki itu.

Pada masa yang sama, ada sebuah kamera mini dipasang yang berfungsi sebagai dashcam untuk merakam panorama sepanjang kereta tersebut bergerak menuju ke sesuatu lokasi.

Reply to @user0020349473 abangnya friendly😍

Di dalam video yang tular baru-baru ini, lelaki ini cuma meletakkan walkie-talkie, sekeping nota dan duit di atas kereta kawalan jauh itu dan dia hanya mengawal kereta tersebut dari rumah sahaja.

Setiba kereta itu di dalam kedai, lelaki ini cuma berhubung dengan pekerja kedai tersebut melalui walkie-talkie dan menyatakan pesanan dan duitnya sudah diletakkan di atas kereta kawalan jauh tersebut.

Walaupun kesemua pekerja kedai tersebut nampak terpinga-pinga, namun mereka berjaya menyediakan pesanan Nasi Padang dan memulangkan baki kepada lelaki tersebut dengan jayanya.

Siapa sangka kereta kawalan jauh yang satu masa dahulu cumalah sebuah kereta yang dibuat main pada waktu masa lapang, tetapi dengan kreativiti yang ada ia kini boleh diubah suai untuk memudahkan urusan harian.

Sementara itu, seorang lelaki menggunakan ruangan ‘chat’ dalam aplikasi untuk meminta bantuan dari dalam bilik air stesen minyak. Klik pautan di bawah untuk baca lebih lanjut.

‘Tersangkut’ Dalam Bilik Air Stesen Minyak, Lelaki Ini Guna Aplikasi Setel Sebagai Penyelamat

Mengidam Tapi Tiada Dalam Menu, Lee Zii Jia Terkejut Terima 3 Bungkus Nasi Lemak Daripada Peminat


Netizen Terhibur Lihat Scammer Ini Cuba Jual PS5 Dengan Harga Bawah RM200

Sehingga ke hari ini, ada sahaja individu sanggup menipu di dalam talian semata-mata mahu mendapatkan wang dengan mudah. Malah, mereka tanpa segan silu mempromosikan secara terbuka untuk menjerat mangsa.

Menerusi kumpulan FB PS5 Malaysia Gang, seorang ahli telah membongkar kegiatan seorang scammer yang cuba menjual konsol permainan PS5 pada harga tidak masuk akal. Beliau telah menghubungi suspek menerusi WhatsApp untuk sekadar mengacah ingin membeli PS5 tersebut.

Paling mengejutkan, suspek dilihat sedia menjual konsol idaman ramai itu pada harga serendah RM350 sahaja malahan boleh dikurangkan sehingga RM185. Beliau bagaimanapun tidak termakan dengan taktik penipuan sebegini memandangkan cakna dengan harga semasa PS5.

Secara logiknya, harga pasaran PS5 sahaja sudah mencecah ribuan ringgit dan suspek tanpa segan silu mahu menipu pengguna di internet dengan tawaran harga ‘jackpot’.

Lanjutan daripada itu, beliau turut berkongsi perbualan bersama suspek yang mana mengaku dirinya sebagai anggota polis dan mahu berjumpa di balai polis. Apabila ditanyakan nombor badan dan kontinjen, suspek langsung tidak memberikan respon selepas itu.

Rata-rata netizen merasa terhibur melihat gelagat scammer itu yang dikira amatur kerana cuba menipu pengguna yang mahir berkenaan PS5. Malah, suspek turut dikesan membuat beberapa hantaran sebelum ini di kumpulan tersebut untuk menjual PS5nya.

Sebagai peringatan, anda buat semakan terlebih dahulu harga semasa barangan sekiranya mahu membeli di dalam talian. Walaupun sudah dilabel secondhand, barangan berjenama selalunya mengalami penurunan harga sekitar RM200 sehingga RM500 sahaja. Jika tawaran harga terlalu rendah, kebiasaannya hanyalah satu penipuan semata-mata.


Netizen Terhibur Logik Adegan Mira Filzah Main Gitar Kepada Suami Koma Dalam Adellea Sofea

Semalam berakhirnya drama Adellea Sofea yang menampilkan Ungku Ismail dan Mira Filzah sebagai pelakon utama. Episod terakhir drama Adellea Sofea trending di Twitter dan menjadi buah mulut netizen.

Apa yang menarik perhatian netizen adalah adegan ketika Sofea bermain gitar untuk suaminya Firdhaus yang koma di hospital. Rata-rata netizen terhibur dan ada yang mengatakan bahawa tune gitar ‘sumbang’.

SERIOUSLAH LAKI KAU KOMA KAU BOLEH BUSKING DEPAN MUKA DIA HAHAHAHA pic.twitter.com/9cZQYJieQw

It’s sweet of Sofea having the effort to play the guitar and sing for Fir 🥰 @MFMiraFilzah @UngkuIsmailAziz #AdelleaSofea pic.twitter.com/kh6PmichY9

— Nelly ✨ (@Imannalina) January 14, 2020

Tuner lari pulk tu hahaha pic.twitter.com/v3D6kU2WFJ

— HarisRafley® (@fusyop) January 14, 2020

Selepas sahaja Sofea mendendangkan lagu, lantas Firdhaus sedar dari koma dan membuat ramai orang geli hati. Akan tetapi, ada juga yang mendakwa adegan tersebut tiru adegan dalam filem If I Stay.

Nak buat mcm IF I STAY movie. Chloe Moretz & Jamie Blackley pic.twitter.com/OAs9w22CAp

— 𝒜𝓁𝓈𝒶𝒹𝒹𝒶𝓂♔ (@ALLsaddam) January 14, 2020

Mungkin tuan pengarah mahu buat sesuatu yang baharu tetapi mendapat respon yang pelbagai pula daripada penonton. Bagi anda yang menonton drama ini, apakah pandangan anda tentang adegan tersebut? Adakah ia lucu dan logik atau sebaliknya?

Sebelum ini, adegan dalam drama parodi Melayu berjaya buat PewDiePie terhibur. Apa kata klik pautan di bawah untuk ketahui lebih lanjut.

Lihat Adegan ‘Drama Melayu’ Ini Yang Berjaya Buat PewDiePie Terhibur

Netizen Dakwa Siri Baharu Netflix Ini Mahu Beri Imej Buruk Kepada Imam Mahdi

Lihat Cara Unik Pengarah Ini Lamar Kekasihnya Dengan Animasi ‘Sleeping Beauty’


10 Tahun Buat Katering, Usahawan Ubah Kanopi Jadi Reban Ayam Selepas Terkesan Pandemik

Pandemik COVID-19 yang melanda dunia ketika ini nyata memberikan kesan kepada kita semua terutama sekali golongan usahawan dan ahli perniagaan.

Ada perniagaan yang dahulunya berjalan lancar terpaksa dihentikan buat sementara waktu dan ada juga yang ditutup buat selama-lamanya.

Untuk meneruskan kehidupan dan survival perniagaan, pelbagai cara dilakukan para usahawan dan perniagaan di saat dunia sedang berhadapan dengan pandemik COVID-19 ketika ini.

Antaranya adalah menceburi bidang perniagaan baru seperti yang dilakukan pengusaha katering, Baharuddin Mohamed yang kini menceburi bidang penternakan.

Kisahnya menceburi bidang penternakan telah tular di media sosial selepas berkongsikan bagaimana kanopi yang digunakan untuk kerja kahwin sebelum ini ditukar menjadi reban ternakan ayam kampung.

“Ramai orang tanya kenapa saya pasang kanopi kahwin dalam kebun. Siap ada polis datang ingat saya ada buat kerja kahwin.

“Saya jawab ‘saya pasang kanopi sebab nak bela ayam’. Berkerut abam polis tu,” kongsinya.

Berkongsi kepada The Vocket, Baharuddin menjelaskan idea untuk menjadikan kanopi tersebut timbul selepas perniagaannya sebelum ini terkesan dengan pandemik.

Menurutnya, perniagaan katering yang diusahakan sejak sepuluh tahun lalu itu menerima sambutan yang baik sebelum mula terjejas dengan penularan wabak ketika ini.

“Saya buat katering ini sudah lama. Sebelum ini dalam satu minggu (Sabtu dan Ahad) lebih kurang enam kerja kahwin.

“Sekarang ini bila pandemik majlis tiada dah dekat setahun, jadi saya tukar strategi (perniagaan) memandangkan pandemik ini tidak boleh selesai dengan cepat,” kongsinya.

Walaupun beralih bidang daripada perkhidmatan katering kepada penternakan, namun beliau menjelaskan ianya bukanlah sesuatu yang asing buat dirinya. Ini kerana beliau juga pernah mengusahakan sistem fertigasi dan penanaman sayur sebelum ini.

“Jadi saya bela ayam untuk kapasiti (penduduk) kampung saya dekat sini. Jadi kita dapat murahkan harga ayam itu.

“Mungkin harga ayam kampung dekat luar boleh mencecah RM20 seekor, saya boleh jual dengan harga RM15 seekor secara lelong dimana kita boleh kurangkan harga sebab tiada orang tengah dan buat makanan ayam sendiri,” jelasnya.

Perusahaan ternakan ayam kampung itu menurutnya lagi pada masa turut mampu memberikan impak sosial kepada masyarakat setempat di mana mereka sebelum ini pernah menjual sehingga 5,000 ekor ayam dalam masa sehari.

Baca juga perkembangan semasa media sosial yang pernah kami kongsikan sebelum ini melalui pautan di bawah.

Azmeer Yusof Rasa Bersalah Terlepas Pandang Jiran Susah, Mahu Bina Rumah Baru Buat Mak Cik Ini

Rider Dan Orang Ramai Kumpul Duit Hadiahkan Basikal Buat ‘foodpanda Walker’ Di Kulim

‘Boss Susu’ Jawab Isu Pegangan Saham Yang Kecil Bersama Syarikat Tenusu


9 Perkara Penting Yang Anda Perlu Tahu Sebelum Travel Ke Vietnam

Saya tertarik untuk berkongsi tips travel ke Vietnam selepas membaca kisah traveller Malaysia yabg kena culik dan rompak sewaktu ke negara ini pada bulan lepas.

Baca: Pengalaman Cemas Lelaki Ini Dan Rakannya Diculik Dan Dirompak Sehari Lepas Tiba Di Vietnam

Tips bagi mereka yang berminat nak ke Vietnam(Ho Chi Minh, berikut beberapa info yang diharap dapat membantu anda sebelum ke sana.

Ibu negara: Hanoi
Bandar terbesar: Ho Chi Minh
Bahasa: Vietnamese
Matawang: Vietnamese Dong (VND)
Masa: Sejam lewat daripada Malaysia tapi 6 pagi macam 7 pagi di Malaysia. 6 petang macam 7 petang di Malaysia

1. Teksi (pesanan ni banyak sikit sebab kalau tak ikut, anda akan mudah ditipu)

1.Bila sampai ke airport, ada banyak sangat syarikat teksi. PASTIKAN anda hanya guna 2 syarikat sahaja iaitu Mai Linh dan Vinasun. Kalau keduanya takada, tunggu juga sampai ada. Ia jauh sedikit dengan gate, di platform 1&2.

2. Pastikan anda gunakan teksi BERMETER SAHAJA. 2 syarikat tu je yang guna meter. Yang lain, ada meter, masuk kereta, dia off meter. Bila cakap English, mereka tak faham. Kalau nak kena tipu, boleh cuba guna yang tak bermeter. Phew!

3. Pastikan anda ambil nombor plat kereta dan nama pemandu (ada di tengah dashboard). Kalau mereka buat hal, senang anda nak buat laporan.

4. Pastikan anda jangan duduk dekat dengan pemandu. Duduk di belakang. Pemandu belah depan kiri, tak sama macam di Malaysia. Jangan pula nanti masuk pergi duduk di tempat pemandu.

5. Pastikan anda dah keluar duit siap-siap. Kalau anda tinggal sekitar Ben Thanh Market, kos sepatutnya tidak sampai VND 200,000 lebih kurang RM40. Kalau lebih memang anda dah kena tipu. Sediakan max VND 200,000—300,000 je untuk persediaan kalau anda ditipu.

6. Pastikan pemandu langsung tak nampak duit anda berapa banyak.

1. Tukar VND sikit je untuk pengangkutan dan makanan. Untuk penggangkutan mereka cuma terima VND dan USD. Jika tukar USD lagi rugi sebab lagi banyak mereka boleh telan duit anda. Jadi, tukar sedikit VND selebihnya RM sahaja.

2. Membeli belah guna RM sahaja kalau guna VND lagi mudah ditipu sebab kita akan pening2 lalat dengan duitnya yang ratus ribu dan juta-juta.

1. Pergi negara mana-mana pun passport jangan beri pada orang asing. Bawa yang photostat dan beri ke pihak hotel jika mereka nak satu salinan.

2. Masa jalan-jalan pun bawa yang salinan sahaja. Kalau kena rompak, yang original ada di hotel(pandai-pandai simpan di tempat selamat). Jangan sekali-kali beri passport pada orang, tak kira la sewa moto,sewa basikal ke. Kalau hilang memang niaya. Nak balik macam mana. Jangan lupa passport Malaysia sangat berharga. Boleh masuk ke 164 negara tanpa visa.

1. Di Ben Thanh market sangat banyak kedai daripada bahan basah, sampai la baju, kasut, beg dll. Harga memang melampau mahal. Kalau nak shopping terus tawar 50-70%. Contoh kalau RM200, tawar terus RM50. Kalau tak dapat ada berlambak lagi kedai.

2. Kalau setakat nak tau harga, beritahu mereka nak tau harga sahaja. Jangan tawar beria dan tak beli. Mereka ni lain macam sikit.

3. Di dalam Ben thanh, jangan terkejut anda akan dicuit sepanjang jalan sebab peniaga nak anda pergi ke kedai mereka. Dorang ni relax je curi customer jiran dia dan akan sedaya upaya memujuk anda untuk beli barang dia. Persaingan tinggi sangat dalam Ben thanh tu.

4. Harga di pasar malam jauh lagi murah daripada dalam Ben Thanh. Pasar malam ni di luar pasar sahaja dan mula beroperasi dalam 8pm sampai 11pm. Sabtu lebih meriah daripada harga biasa dan lebih banyak kedai.

5. Vietnam ni memang syurga untuk peniaga. Sepanjang 5 hari di sana, saya jumpa sangat ramai peniaga daripada Msia. Mereka balik hari jer. Datang pagi2 dan balik Msia malam. Harga baju kurung dah siap cotton boleh dapat semurah RM31, jubah nursing boleh dapat semurah RM26, tudung neelofa Rm14, beg Deuter semurah Rm30 dan banyak lagi la saya tengok peniaga ni memborong.

6. Kedai ada banyak,kebanyakan jual benda yang sama. Kalau datang banyak hari, baik survey dulu sebelum beli. Kalau tak anda akan rugi.

Baca: 10 Perkara Yang Perlu Anda Faham Sebelum Melancong Ke Vietnam

1. Harga makanan di Vietnam boleh tahan. Sepinggan nasi goreng, mee goreng boleh cecah VND 100,000 = RM20. Kebanyakan kedai tidak menerima RM. Sebelum pergi, saya ada baca orang ramai kata kedai BASIROH agak murah. Memang betul pun. Bukan murah sangat tapi murah berbanding kedai lain. Nasi dan lauk dalam VND60,000 (dalam RM10-RM12).

2. Di sekitar Ben Thanh tu banyak je kedai halal. Kebanyakan di usahakan oleh masyarakat Melayu Champa.

3. Nak jimat masak sendiri, beli lauk je.

4. Dah datang sana, cuba la kopi Vietnam. Sedap jugak la. Sampai hari ni terbayang2 lagi rasa dia. Nasib beli sekotak. Huhu. Kalau nak beli yang 3 dalam 1, pastikan RM10 je. Kalau mahal tak payah beli. Cari kedai lain. Ada banyak motosikal yang jual kopi Vietnam ni, segelas RM3. Kalau di kedai makan dalam RM6 – RM8. Saya takut nak cuba yang motosikal punya, takut cirit birit. Tapi ayah saya cuba dan tak cirit pun.Hihi.

5. Dah alang-alang datang jangan lupa makan popiah dia. Katanya glamour di Vietnam, tapi mak saya kata dia masak lagi sedap. Huhu.

6. Ramai orang jual buah di kaki lima yang dah siap potong. Saya tak beli sebab takut cirit berdasarkan pengalaman kawan yang pernah datang sana.

1. Sebelum travel, baik bawak ubat sendiri dari Malaysia. Tapi kebetulan tak cukup sebab anak yang kecik tak sihat semasa sampai sana, jadi saya beli beberapa ubat dan harganya sangat murah berbanding Malaysia. Saya beli di farmasi. Kalau jumpa doktor di sana, tak pasti harganya berapa.

2. Jangan lupa bawa vitamin C kalau immune system anda rendah. Di sana, pencemaran teruk sikit. Pencemaran udara dan bunyi.

1. Saya tidak guna sebarang pakej. Pandai-pandai sendiri. Bila dah sampai sana, ada berlambak tourism company. Saya guna pakej untuk pergi tempat yang jauh sahaja contoh Chu Chi Tunnel, lebih kurang 2 jam dari Ho Chi Minh. Saya survey 7 company di sekitar Ben thanh, paling murah saya dapat RM58 sekepala (termasuk entrance fee). Sila survey dulu, kebanyakannya USD 25 dan RM70.Rugi banyak kalau anda tak survey.

2. Sebenarnya kalau naik bas sangat murah, dalam RM10 je. Tapi saya bawa 2 anak kecil dan 2 orang tua, tak sesuai la nak naik turun bas. Kalau yang muda-muda datang tu naik bas je. Baru challenging sikit. Hihi.

3. Kalau setakat nak jalan-jalan di bandar tu tak payah la guna pakej. Naik teksi, dalam VND 20,000—30,000 je.  Covert duit Malaysia jadi dDalam RM4 – RM6 je dan semua tempat agak dekat. Exercise la sikit kan. Hihi.

1. Anak 2 orang, kami bawa 1 stroller dan 1 carrier. Tapi nak cakapnya stroller tu tak berapa sesuai guna sebab kalau nak ke Ben thanh, tepi-tepi kedai penuh motosikal sampai tak ada ruang stroller nak bergerak.

2. Kalau ke Chu Chi Tunnel pun tak sesuai sebab hutan.

3. Nak ke bandar, boleh la tapi kalau nak masuk ke setiap satu tempat banyak tangga. Jadi leceh kejap-kejap nak angkat stroller tu. Carrier memang sangat berguna tapi pastikan bawa kipas. Panas oo macam kat Malaysia.

4. Nak jalan-jalan kalau bawa budak kecil, pastikan pagi dah keluar. Tengahari balik tidur kan anak. Petang keluar balik. Kasi dia rehat cukup-cukup, nanti mengamuk.

1. Di sana terlalu banyak motosikal kerana masyarakatnya tak mampu beli kereta. Sangat banyak tau. Bukan banyak je. Kebanyakan pembonceng motosikal menggunakan face mask. Saya dapat rasakan udara di sana memang kotor. Pencemaran udara, kalau tengok API tak tau la berapa tinggi particulate matter di sana. Tu yang sehari selepas berjalan di tengah-tengah bandar anak terus demam panas. Seharian duduk hotel jaga anak.

2. Di kawasan Ben Thanh tu memang tiada traffic light. Walaupun jalan sangat besar, ada zebra crossing je. Tu pun mereka tak ikut peraturan. Memang kereta motosikal bersimpang siur. Huhu. Nak melintas jalan pun takut.

1. Banyak syarikat penerbangan yang membuka laluan ke Vietnam. Jangan la ingat AirAsia sahaja yang paling murah. Saya guna Vietnam Airlines, semasa pergi dapat harga RM75 pergi dan RM75 balik. Bila tambah-tambah semua pun jauh lagi murah berbanding AirAsia. Huhu. Dan seperti flight lain, dapat makanan dan bagasi free 30kg.

2. Tempoh perjalanan lebih kurang 2 jam.

Vietnam syurga memborong, menarik sebab boleh tengok budaya orang, tapi tak berapa sesuai untuk budak kecik kerana pencemaran udara agak teruk.

Baca lagi: 9 Tips Tawar Harga ‘Kaw-Kaw’ Sewaktu Membeli Belah Di Vietnam